Lenn Oberou an Ebestel e-pad Amzer Fask - Diocèse de Quimper\n18 Lakaad a rejont o degas en-dro hag e oe divennet a-grenn outo komz pe gelenn an ano a Jezuz. 19 Pèr ha Yann avad a respontas dezo : « Ha just eo dirag Doue ho selaou, c’hwi, pe e zelaou eñ, Doue ? Deoh da lavared... 20 Evidom-ni avad ne hellom ket, a-dra-zur, tevel war ar pez on-eus gwelet ha klevet. » 21 Gourdrouzet e oent adarre ha lezet da vond, rag ma n’oa kavet netra da damall dezo, med ablamour d’ar bobl e oa, rag an oll a rente gloar da Zoue evid ar pez a oa c’hoarvezet.\n8 E Listr e oa eun den ha n’helle ket chom war e dreid, ampechet ma ’z oa abaoe m'oa ganet, morse n’e-noa kerzet. 9 Eun deiz p’edo o selaou Paol o komz, hemañ a zellas mad outañ, hag o weled e-noa feiz da gaoud ar pare, 10 e savas e vouez da lavared : « Sav sonn war da dreid ! » Lammed a reas an den, kerzed a ree. 11 O weled ar pez edo Paol o paouez ober, moueziou e Likaoneg a zavas da lavared : « An doueou deuet da veza heñvel ouz tud a zo diskennet en on touez ». 12 Barnabas a reent « Zeus » anezañ, hag « Hermes » euz Paol, peogwir eo eñ eo a veze o kaozeal. 13 Beleg an Doue « Zeus-rak-kêr » a lakeas degas tirvi ha kurunennou dirag doriou kêr, hag a-unan gand ar bobl, e felle dezañ kinnig eur zakrifis.\nGoude beza kuiteet Antioch asamblez gand Silas, 1 e tegouezas Paol e Derbe hag e Listr. Setu ez oa eno eun diskib anvet Timote, e vamm a oa eur Juzevez deuet d’ar feiz, e dad eur Gresian. 2 Brud vad e-noa e-touez ar vreudeur e Listr hag e Ikonium. 3 Paol e-noa c’hoant d’her has d’e heul. E gemered a reas, hag eh amdrohas anezañ, rag ar Juzevien a oa o chom en andread-se a ouie oll oa e dad eur Gresian. 4 E kement kêriadenn a veze gwelet ganto, Paol ha Silas a roe da anaoud ar reolennou bet divizet gand an ebestel ha kozidi Jeruzalem, hag e houlennent ma vefe sentet outo. 5 Startaad a ree eta muioh-mui ar feiz en Ilizou, hag e kreske an niver anezo euz an eil devez d’egile.\n22 Paol, en e zav e-kreiz an Areopaj, a lavaras : « Ateniz, emezañ, d’am zoñj din-me, c’hwi ho-peus, evel pa lavarfen, re a relijion. 23 Dre ma ’z an gand ruiou kêr e welan ho savaduriou sakr, ha zoken eun aoter skrivet warnañ « d’an Doue dianav ». An Doue a enorit eta heb e anaoud, me a zo o vond d’e gemenn deoh. 24 An Doue e-neus krouet ar bed ha kement a zo ennañ, eñ, mestr an Neñv hag an douar, n’ema ket o chom e templou savet gand an dud ; 25 Evid e zervich n’e-neus ket ezomm kennebeud euz daouarn tud, evel m'e-nefe ezomm euz tra pe dra, eñ hag a ro d’an oll buez, lusk hag an oll draou all. 26 Diwar eun den hebken e-neus krouet an oll boblou, evid pobla an douar a-bez, merket e-neus dezo da be vare dond hag e peleh beva, 27 evid klask Doue, ha marteze zoken e hellfent e gavoud dre zastorn eñ ha n’ema ket e gwirionez pell diouz peb hini ahanom, 28 rag ennañ on-eus bezañs, lusk ha buez., evel m'o-deus lavaret hiniennou euz ho parzed, rag ni a zo ivez euz e ouenn dezañ. 29 Neuze ’ta, peogwir ez om euz gouenn Doue, ne dleom ket soñjal e vefe an doueelez heñvel ouz aour, arhant pe varbr kizellet hervez ijin ha faltazi an den.\n23 Goude beza chomet eur pennad amzer e Antiokia, ez eas Paol kuit ; Goudeze ez eas adarre en hent hag e welas bro Galatia ha bro Frijia an eil goude eben evid kalonekaad an oll ziskibien. 24 Eur Juzeo, anvet Apollos, ginidig euz Aleksandria, a oa degouezet e Efez ; eun den helavar e oa ha gwizieg war ar Skrituriou. 25 Desket oa bet dezañ Hent an Aotrou, ha gand eur galon virvidig e prezege hag e kelenne heb fazi war gement a zelle ouz Jezuz, daoust ma ne anaveze nemed badeziant Yann. 26 Gand hardiesegez e stagas da brezeg er zinagog med p'o devoa e glevet Prisilla hag Akilaz a gemeras anezañ en e bart-e-unan evid diskouez dezañ sklerroh c’hoaz Hent Doue. 27 Hag o veza m’edo en e zoñj mond da Akaia, ar pez a gavas mad ar vreudeur, ar re-mañ a skrivas d’an diskibien evid ma rafent eun degemer mad dezañ. Pa oe degouezet, e oe, dre hras Doue eur zikour vad evid an dud fidel, 28 rag galloud e lavariou a zeue a-benn euz ar Juzevien dirag an oll, pa zeue dre ar Skrituriou da ziskouez oa Jezuz ar Mesias.\nMall warnañ da zond en-dro da Jeruzalem goude beza treuzet ar Gres, e reas Paol eun ehan e Milet. 17 Euz Milet, Paol a halvas da zond davetañ kozidi lliz Efez. 18 Pa oent digouezet e lavaras dezo : « Goûd a ouzoh petra eo bet va darempredou ganeoh abaoe m'on degouezet en Azia. 19 Servichet am-eus an Aotrou gand eur galon izel, e-kreiz an daerou hag an trubuillou deuet din dre droiou-kamm ar Juzevien. 20 N’on bet morse lezireg war gement a helle ober vad deoh, er hontrol eo, prezeget am-eus, kelennet am-eus, koulz dirag an oll hag en ho tiez. 21 An testeni a roen a halve ar Juzevien koulz hag ar bayaned da jeñch buez, da drei ouz Doue ha da gaoud feiz e Jezuz an Aotrou. 22 Ha bremañ me, dalhet gand ar Spered, a zo en hent da vond da Jeruzalem. N'ouzon ket petra zeuin eno da veza. 23 Med, n’eus forz penaoz, ar Spered Santel a gemenn din, euz an eil gêr d’eben, ez eus chadennou ha trubuill ouz va gortoz. 24 Va buez va-unan, n’he-deus evidon talvoudegez ebed, klask a ran kas da benn va redadenn hag ar zervich bet fiziet ennon gand Jezuz an Aotrou : rei testeni da Aviel gras Doue. 25 Hiviziken, her gouzoud mad a ran, ne weloh mui va dremm, c’hwi oll hag am-eus tremenet en ho touez en eur embann ar Rouantelez. 26 Setu perag e hellan rei hirio an testeni-mañ : divlamm on euz gwad an oll. 27 Morse n’on ket bet lezireg ; er hontrol eo, mennad Doue en e bez am-eus roet deoh da anaoud.\n23 6 Goud a ouie ez oa dirazañ diou gostezenn hini ar Saduseaned hag hini ar Farizianed, neuze e youhas e-kreiz ar Huzul-meur : « Breudeur, farizian on, mab da farizianed ; ablamour d’am esperañs en adsao ar re varo da veo eo ez on degaset dirag al lezvarn ». 7 A-veh m’e-noa echu da ziskleria kement-se, ma savas dizemgleo etre Farizianed ha Saduseaned hag e oe disparti etre an dud. 8 Hervez ar Saduseaned, n’eus nag adsao da veo, nag elez, na spered, e-leh ar Farizianed a gelenn ez eus anezo. 9 Neuze e savas eur pez karnach. Hiniennou euz ar skribed diouz kostezenn ar Farizianed a zavas hag a zisklerias stard : « Ne gavom netra da rebech d’an den-mañ... ha m’e-nije komzet eur spered outañ pe eun êl 10 Hag o veza ma ’z ee an traou gwasoh gwaz, ar homandant, gand aon na ve draillet Paol ganto, a roas urz d’ar zoudarded da ziskenn evid e denna euz o zouez hag e gas a-nevez d’ar hastell-kreñv.


Bartolome (abostol) - Wikipedia\nUr pennad Bartolomé zo ivez.\nSant Bartolome, abostol, Penniliz Sant-Yann-Latran, Roma, Italia.\nBartolome, pe Bartelame, Barteleme, pe Bartelemi, pe Bertele, a oa unan eus daouzek diskibl Jezuz hervez Aviel Mazhev (10, 2,3), Aviel Mark (3,16-19) hag Aviel Lukaz (6,13-16).\nMeneget eo ivez e levr Oberoù an Ebestel (Ober. 1,13) pa vez bodet an diskibled er Gamblid.\nBibliourien zo a lavar ez eo ar memes den hag an Natanael a voe kinniget da Jezuz gant Filip (Yn 1, 45-51) met dizemglev a zo war ar poent-se.\nEr mammennoù e sirieg e vez anvet pe Bartolome, pe Natanael bar (mab) Tolmai pe Natanael Bartolome Natanael.\nBet eo lakaet gant an iliz katolik war roll ar sent.\nIstor ha hengoun[kemmañ | kemmañ ar vammenn]\nMerzherinti Sant Bartolome gant Giambattista Tiepolo\nAvielet en defe Arabia, Persia ha marteze kornôg Indez gant an abostol Tomaz. Tri hengoun disheñvel, hini Aleksansdria (gant Euzebius Kaesareia ha Hieronimos), levrioù kozh a-zivout ar verzherien, « Pasion » sant Bartolome a liamm avielerezh Bartolome ouzh Indez.\nHervez Euzebius Kaesareia e kavas Panten a Aleksandria pa yeas da Indez skouerennoù eus Aviel Mazhev bet lezet e ti tud zo gant Bartolome pa oa deuet di da avielañ. Memes titour a voe roet Jerom a Stridon a lavar ouzhpenn e tistroas Panten gant ur skouerenn eus al levr .\nHervez an hengoun kristen e vefe bet oc'h avielañ Armenia gant Tomaz ha Jud ivez. Karget e vefe bet Bartolome da avielañ bro Albanopolis. Merzheriet e vefe bet er gêr-se a vefe per ur gêr eus Armenia Vihan, pe ur gêr eus su menezioù ar C'haokaz. Hervez al Legenda aurea, e vefe bet digroc'henet ez-vev, staget ouzh ur groaz ha dibennet.\nTreuzkaset e vez an hengounioù-se gant Iliz apostolek Armenia.\nAzaouet e vez e relegoù en Penniliz San Bartolomeo all'Isola e Roma.\nSant-paeron ar gigerien, ar givijerien hag ar geinerien levrioù eo Sant Batolome. Lidet e vez d'ar 24 a viz Eost gant ilizoù kristen ar C'hornôg ha d'ar 25 gant ilizoù ar Reter. Liammet eo an deiziadoù-se eus a deiz ma voe kaset e relegoù da Enez Lipari e 580GJK moarvat.\nLidet e vez deiz-ha-bloaz e verzherinti d'an 11 a viz Mezheven gant ilizoù ar Reter.\nSant Bartolome o telc'her ar gontel a servijas d'e verzheriañ hag e groc'hen, darn eus murlivadur ar Varn Diwezhañ er Chapel Sistina gant par Miachelangelo Buonarroti.\nNotennoù ha daveennoù[kemmañ | kemmañ ar vammenn]\n↑ Daou stumm d'an anv zo roet e Geriadur Hemon-Huon : Bartelame, evel anv ur gumun, ha Bertele.\n↑ Barteleme e 1837, en adembannadur Buhez ar Sent, gant Glaoda Marigo.\n↑ Troidigezh ar Bibl gant Gwilh ar C'hoad, 1897, p 840\n↑ Skrivet Berthele e Buhez ar Sent e 1912. A-hend-all e kaver Bertheleme e-giz anv-familh.\n↑ Troidigezh ar pevar Aviel dindan renerezh Maodez Glanndour, Al Liamm, 1969, p 27, p 91 ha p 151\n↑ Troidigezh an Testamant Nevez dindan renerezh Maodez Glanndour, Al Liamm, 1971, p 282\n↑ (fr)Don Régis Moreau, Thomas en Chine : les sources in L'Apôtre Thomas et le christianisme en Asie, emabannadurioù AED, Pariz, 2013, p 41.\n↑ (fr)Ilaria Ramelli, L'arrivée de l'Évangile en Inde et la tradition sur saint Thomas in L'Apôtre Thomas et le christianisme en Asie, embannadurioù AED, Pariz, 2013, p 67-69.\n↑ (fr)Euzebius Kaesareia, Istor an Iliz, 10, 3, meneget gant Ilaria Ramelli, e L'arrivée de l'Évangile en Inde et la tradition sur saint Thomas in L'Apôtre Thomas et le christianisme en Asie,embannadurioù AED, Pariz, 2013, p 65\n↑ (fr)Ilaria Ramelli, L'arrivée de l'Évangile en Inde et la tradition sur saint Thomas in L'Apôtre Thomas et le christianisme en Asie, embannadurioù AED, Pariz, 2013, p 66\n↑ (fr)Maxime Yevadian, Le catholicos arménien Sahak Dzoroporetsi et l'Église de Chine in L'Apôtre Thomas et le christianisme en Asie, embannadurioù AED, Pariz, 2013, p129\n↑ (fr)Maxime Yevadian, Le catholicos arménien Sahak Dzoroporetsi et l'Église de Chine in L'Apôtre Thomas et le christianisme en Asie, embannadurioù AED, Pariz, 2013, p 130\nAdtapet diwar « https://br.wikipedia.org/w/index.php?title=Bartolome_(abostol)&oldid=1999539 »\nKemmoù diwezhañ degaset d'ar bajenn-mañ d'an 14 Mez 2022, da 16:00.


Merope - Wikipedia\nMerope a zo anv meur a blac'h e mojennoù Hellaz kozh.\nMerope, merc'h da Okeanos ha Tethys, un Okeanidenn eta, mamm da Faethon ha d'an Heliadezed, mab da Helios pe da g-Klymenos, mab Helios.\nMerope, merc'h da Helios, an Heol, unan eus an Heliadezed eta, a voe troet evelte e puplienn.\nMerope, rouanez Korinthos, gwreg Polybos ha lezvamm da Oidipoüs.\nMerope, unan eus ar Pleiadezed, merc'h da Atlas ha Pleione. Dimeziñ a reas da Sisyfos, ha mamm e oa d'ar roue Glaokos.\nMerope, eus C'hios, merc'h da Oinopion. Hi eo a oa karet gant Orion, hag a voe gwallet gantañ. He zad a vezvas Orion, hag a dennas e zaoulagad outañ evel kastiz, a-raok e deurel er mor.\nMerope, merc'h Kypselos ha rouanez Messenia. Polyfontes, en doa lazhet he fried Kresfontes ha daou vugel dezhi, a fellas dezhañ dimeziñ ganti. Met he zrede mab, Epytos, a lazhas Polyfontes e-pad un aberzh.\nMerope, zo ur steredenn, ar vihanañ eus poñsined ar Yar\nMérope zo ur pezh-c'hoari gant Voltaire\nMerope Riddle mamm Lord Voldemort e romantoù Harry Potter gant J. K. Rowling.\nJean Vertemont, "Dictionnaire des mythologies indo-européennes", 1997.\nAdtapet diwar « https://br.wikipedia.org/w/index.php?title=Merope&oldid=1770794 »\nDernière modification le 24 Gwe 2017, à 14:04\nKemmoù diwezhañ degaset d'ar bajenn-mañ d'an 24 Gwe 2017, da 14:04.


Terry Pratchett - Wikipedia\n28 a viz Ebrel 1948\n12 a viz Meurzh 2015\nPrizh British Science fiction\nUrzh an impalaeriezh saoz (1998)\nHeuliad Discworld (abaoe 1983)\nTerence David John Pratchett, ent-berr Terry Pratchett, a zo ur skrivagner saoz ganet d'an 28 a viz Ebrel 1948 e Beaconsfield (Buckinghamshire), ha marvet d'an 12 a viz Meurzh 2015.\nKentañ oberenn Pratchett e oa un danevell: The Hades Business, embannet e-barzh kelaouenn e skol p'en doa 13 vloaz. Gounezet en devoa 14 £ (lur saoz) hag adembannet e voe e 1961 e-barzh ar gelaouenn Science Fantasy. Skrivañ a reas da c'houde Night Dweller e miz Du 1965 e-barzh niverenn 156 New Worlds.\nGoude ur bloaz studi war an arzoù, an istor hag ar saozneg, e krogas da labourat e 1965 evel kazetenner evit ar Bucks Free Press: « I started work one morning and saw my first body three hours later. » («Kroget e oan da labourat ur mintinvezh ha teir eur goude em eus gwelet ma c'horf marv kentañ.»). Kemer a rae kentelioù kazetennerezh ha saozneg e-pad e amzer vak.\nA-drugarez d'e labour kazetenner e voe kaset da atersiñ Peter Bander Van Duren diwar-benn ul levr embannet gantañ. Van Duren a oa isrener un ti-embann bihan eus Gerrards Cross: Colin Smythe Limited. Komz a reas neuze eus ul levr en doa skrivet, The Carpet People, hag a voe embannet.\nE 1970 e kuitaas Bucks Free Press evit labourat er Western Daily Press, a-raok distreiñ d'an hini kentañ e 1972 evel skoazeller war ar skridaozañ. Cheñch a reas c'hoazh ur wech e 1973, ar wech-mañ evit Bath Chronicle. E 1980 e voe karget eus daremprederezh ar Central Electricity Generating Board (burev an energiezh) war un dachenn el lec'h ma oa meur a greizenn nukleel.\nKuitaat a reas e labour er CEGB e 1987 rak merzhet en doa e c'houneze muioc'h a arc'hant gant e skridoù eget gant e labour. Adalek ar mare-se e skrivas daou levr bep bloaz.\nResev a ra Urzh an impalaeriez saoz e 1998 evit e servij d'al lennegezh, lavarout a reas kerkent d'ar mediaioù: « I suspect the 'services to literature' consisted of refraining from trying to write any. » (« Damgrediñ a ran ez eo bet roet ar servijoù-se din a-benn ampechiñ ac'hanon da skrivañ »).\nD'an 11 a viz Kerzu 2007 e kemennas Pratchett e oa-eñ tizhet gant ur stumm ral eus kleñved Alzheimer. Tri miz goude, e miz Meurzh 2008, e roas ur milion a zollared d'an "Alzheimer's Research Trust". Spontet eo ne vefe budjed ar c'hlask war kleñved alzheimer nemet 3% eus hini ar c'hign-bev.\nE 2009 e teu Terry Pratchett da vezañ Marc'heg Urzh an Impalaeriez Saoz. Bevañ a reas e fin e vuhez e Wiltshire gant Lyn, e wreg.\nAr pezh en deus graet[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Terry_Pratchett&oldid=1706642 »\nKemmoù diwezhañ degaset d'ar bajenn-mañ d'an 18 Mez 2016, da 21:44.


Journal de Renaud Camus, mercredi 16 mai 2018\ncréée le jeudi 17 mai 2018, 0 h 49\nmodifiée le jeudi 17 mai 2018, 0 h 54Plieux, mercredi 16 mai 2018, cinq heures vingt, l’après-midi. Je comprends pourquoi j’avais fini par prendre en haine mes activités d’organisateur d’expositions et d’animateur culturel, ~~ ~~~ ~~~~~~~ ~~~~~~~ ~~~ ~~~~~~~. ~~~~~~~~~ ~~~~ ~~~~~~~~~ ~~~~ ~~~~ ~~~ ~~~~ ~~~~~~~, les attendre en ~~~~~ ~~~~~ ~~~~~~ ~~~~~ ~~~~~ ~~~~~~~~ ~~~ ~~~~~~~~ ~~ ~~~~~~~~~~~~~ ~~~ ~~~ ~~~~~~~~~~ ~~~ ~~~~~~~~~ ~~ ~~~~~~~~, ~~~~~~~~ ~~~~~~ ~~~ ~~~~~~~~ ~~~ ~~~~~~~~ ~~~ ~~~ ~~~~~ ~~~ téléphone qui ne ~~~~~~~~~ ~~~~~~~, ~~~~~ ~~~~~~ ~~~~ ~~~~~~ ~~’~~~~~~, ~~~~ ~~~ ~~’~~~ ~~~~. ~~~ ~~~ ~~~~~~~~~~ ~~~~~~ ~~~~~~~~~ ~~’~~~ ~~~~~~~~~~ ~~~~~ ~~~ ~~~~~~~~ ~~~ ~~’~~~-~~~~~~~~, ~~~ ~~~ ~~~~~~ ~~~ même nom, autour ~~~ ~~’~~~~~ ~~~ ~~~~~~~~~~~~~ ~~~ la parole, ~~~ ~~~ ~~~~~~~~ ~~~~ ~~~~~~~~~~~~ pris.\nJ’aime ~~~~~~~~~ ~~~ ~~~~~~~~~~ ~~~~~~, ~~’~~~~ ~~~ ~~~~~~ ~~~~~ ~~~~~~~~~~~~, ~~~~ ~~~~~ ~~~~~ ~~~~~~~~~~~~ ~~~~~~~~ sur la plupart ~~~~ ~~~~~~~ (“~~~~~~~” ~~~~~~~~~, ~~~~~ ~~~~~~) ; ~~~~~ ~~~ ~~~~~~~~~ ~~ ~~~~~~~~ ~~~’~~~ ~~~ ~~~~~~~~~ ~~~~~ ~~~~ ~~~~~ ~~~~, ~~~~~~~~~~~~~. ~~~ ~~~~~ ~~~~~ ~~~~~~~~~~~ ~~~’~~~ ~~~~~~ ~~~~ ~~~~~~ considérable et même ~~~~~~~~~ ~~~~~ ~~~ ~~~~~~~~~~~ ~~~~ ~~~ ~~~~ ~~~ ~~~~~~~, ~~~ ~~~~~~~~~~ ~~~~~ ~~~ ~~ ~~ ~~~~~~~ ~~~~~~ ~~~ ~~’~~~~~~ ~~~~ ~~~ ~~~~ ~~~~ ~~~~~~~~ ~~~~~~, ~~~ ~~’~~~ promit une pour ~~~ ~~~~~~~ ~~~ ~~~ ~~~~~~~~ ~~~~~~~~~ : ~~~, ~~~ ~~~~~~~ ~~~ ~~~~~~-~~~, ~~~~~~~~~ ~~~~~. ~~’~~~~~~ ~~’~~~~~~~~~~~ ~~~~~~~ ~~~~ ~~~~~, ~~’~~~ ~~~~~~~ ~~~~~~ ~~~ ~~~~~~~~ ~~ ~~~ ~~~~~~~~~~~~~~~, ~~~ général très aimable, ~~~~~ ~~~~~ ~~~~~ ~~~ ~~~ ~~~~~~~ ~~~~. ~~~ ~~~~ ~~~~~~~~~~~~ ~~~~~~~~~ ~~ ~~~~~~~~ ~~~~~ ~~~~~~~ ~~~~~~~ ~~~~ ~~~ ~~~~~~~, ~~~~ ~~~~~ ~~~ ~~~~~~ ~~~’~~~~~ ~~’~~ ~~~~~~. ~~~ n’est pas tout ~~~ ~~~~~~~, ~~~ ~~~~~ ~~~~~~~ ~~~~~ grâce.\nDe ~~~~ ~~~~~~~ ~~~ ~~~~~~~~~ ~~~~~ ~~~ ~~~~~ ~~~~~~ ~~~~ ~~~ ~~~~~~~~~~ ~~~~~~, ~~~~~ ~~~~~ ~~ ~~’~~~~~~~, ~~~~~, ~~’~~~~~ ~~~~~~~ ~~~~~ les élections locales ~~~~~~~~~~~~~, ~~~ ~~~~~ ~~~~ ~~~~~-~~~~~ ~~~~~~~~~~. ~~~~~ ~~~~ ~~~~ ~~~ ~~~~ ~~’~~~ ~~~~~~~~~~~~~~ ~~~~~~~~~~~~, ~~. ~~~~~~, ~~~~ ~~~~~~ ~~~~~~~~~ ~~~~~~~~~ ~~’~~~~~~~~ ~~~~~ ~~~ ~~~~~ ~~ ~~~ ~~~~~~~~~, que j’ai rencontré ~~ ~~~~~~~~~~ ~~~ ~~~~~~~~ ~~~~~~~~, ~~~~~ ~~~~ ~~’~~~ ~~~ ~~~~~~~~~ ~~~~~~~~~ ~~~~~ ~~~~~~~~ ~~~ ~~~~ ~~~~~ ~~ ~~~~~ ~~~ ~~~~~~~ ~~~~~~~~~~~ ~~~~~ ~~~~ ~~~~~~~~~. ~~~~ ~~~~~~~~~ ~~~~~~~~~ sont toujours très ~~~~~~~~~~~~~~~. ~~~ ~~~ ~~~~~~~~ ~~~~~~~~~ ~~~ ~~~~ ~~~~ ~~~~~ ~~~~ ~~~~~ ~~~ ~~~~~~~~~~ ~~~~ ~~~~~ ~~~~ ~~~~ ~~~~~~ ~~~~~~~~ ~~~~~~~~ ~~~~~~ ~~~~~~~~~ — ~~’~~~~~~~ ~~~~ ~~~~~ ~~~~~~ fort étalé, dans ~~~~ ~~~~, ~~~ ~~~ ~~~~~ ~~~~ ~~~ ~~~’~~~ ~~~~~ ~~~~~ ~~ ~~~~~~ ~~ ~~~~~~~~~~, ~~~~~~ ~~~~~~~~~ ~~~~~~~~~~~ ~~~ ~~~~~~~~~~~ ~~~~~~, ~~~~~~~~ ~~ ~~~~~~~~~ ~~~ ~~~~~~~~~ ~~~~~~ ~~~~~~~, pour moi, si ~~’~~~ ~~~~~~ ~~~~~~~~~~~~~ ; ~~~~~ ~~~ ~~’~~~ ~~ ~~~~~~~ ~~~~~~~~~~~~~, ~~~~~~~~ ~~~~ ~~~~~~~~~ ~~~~~ interrompus.\nAvec ~~~~ ~~~~~~~~~~~~~ ~~’~~~~ ~~~~~ ~~~~~~~, ~~~~ ~~~~~~~~~ ~~’~~~~ ~~~~~~~ ~~~~~~~~~, ~~~ ~~~~~~ ~~~~~ la période récente. ~~~~ ~~~~~~~ ~~~~~ ~~~~~~~~~ ~~’~~~~~ ~~~~~~, ~~~ ~~’~~~~~~ ~~~~~~ ~~~~~ ~~~~~ ~~~~~~~~~. ~~~~ ~~~ ~~~~~~~~~ ~~~~~ ~~~~~ ~~~~~~~~~~~ ~~ ~~~ ~~~~~~ ~~~~~ ~~~’~~~ ~~~~~~~ ~~’~~~ ~~~~~~~~. ~~~~~~ actions sont excellentes, ~~~ ~~~~ ~~~~~~~~~ ~~~ ~~~~~~ ~~~~ ~~~~~~~~ (~~~~~ ~~~~~~~~~~~~~~~, ~~~~ ~~~ ~~’~~~ ~~~ ~~~~ ~~~~ ~~~~~~~, ~~~~~~ ~~~~~~ ~~~~ ~~ ~~~~~~~~~ ~~~~ ~~~~~~~~ ~~~ ~~ ~~~~~~~~ ~~~ propre survie économique), ~~~~~ ~~’~~~~ ~~~~~ ~~~ ~~~~~~~~ ~~~~~~~~~~~~. ~~~ ~~~~~~~~~ ~~~~~~ ~~~~ ~~~ ~~~~~~, ~~~ ~~~~ ~~~ ~~~~~~~, ~~’~~~~~ ~~~~~~~ ~~~ ~~~~~~~~~~~~~~, ~~~ ~~~~~~~~ ~~~~~ ~~~~~~~~~~~~~~~, ~~~~ ~~~~ ~~~~~~~~ dont le plus ~~~~ ~~’~~ ~~~~ ~~~ ~~~~~~~ ~~~ ~~~~ ~~~~. ~~~ ~~~~~~~ ~~~~~ ~~~ ~~~~~~ ~~~~~~~~~~~~~~ ~~~~~~~~~~~~, ~~~ ~~~ ~~~~~~~ ~~~ ~~~~~ ~~~~~~~~ ~~~~~~~~~~, ~~~ ~~~~~~~, ~~~ ~~~~~~~ ~~~’~~~~ ont tort, de ~~~~~~ ~~ ~~~ ~~~~~~ ~~~~~~~~~ seul.\nJe ~~~~~ ~~’~~~~~~~ ~~~~~ ~~~~ ~~ ~~’~~~~~ ~~~~~ ~~~~~ ~~~~~, ~~~ ~~’~~~~~~~ ~~~~~ ~~~~ ~~~~~~ ~~~~~ ~~’~~~ ~~~~~~~~~, ~~~~~ ~~~~~~, ~~~~ ~~~ suis bien un ~~~~ ~~~~~~~~~, ~~~~ ~~~~~~. ~~~~ ~~~~~~ ~~~ ~~~~~ ~~~~~~~~~ ~~~~ ~~~~~~~~~ ; ~~~ ~~~ ~~~~ ~~~~ ~~~~~ ~~~ ~~~~~~~ ~~~’~~~~~~ ~~~ ~~~~~~~~~ ~~~~~~~. ~~~~~ ~~~ ~~~ ~~~~~ la sourde oreille, ~~’~~~~ ~~~~~~~~ ~~~~~~~~~~~~~~ ~~~~~~~ ~~~~ ~~~~~~~~~~ ~~~~ ~~’~~~~~~~~~ ~~~~ ~~~~~~~~~~~, ~~~~ ~~~~~~~, ~~~~ ~~~~~~~~~~, ~~~~ ~~~~~~~~~~, ~~~~ ~~~~~~~, ~~~~ ~~~~~~~~~, ~~~~ ~~~~~~~, ~~~~ ~~~~~~~~~ ~~~ ~~~~~~~~. ~~~ n’ai pas le ~~~~~~ ~~’~~~~~~~ ~~~~ ~~~~~~~~ ~~~~~~~~~, ~~~~~~~~ ~~~~~~~~~-~~~ ~~~~~ ~~~~~ ~~~~ ~~~~~~~ ? ~~~ ~~~ ~~~~~~ ~~~~ ~~~’~~~ ~~~ ~~~~~~~~~, ~~~~~~ ~~~ ~~~~~~~ ~~~~ ~~~~~~~~, ~~~~ ~~~~~~~~~~~, ~~~~ ~~~~~~~~~, les inreliables, les ~~~~~~~~~~~.\nvoir l’entrée du mercredi 16 mai 2018 et son image dans Le Jour ni l’Heure


Pajenn:Instructioneu santel ar er gurionnéeu principal ag er religion, 1790.djvu/64 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/64\ner Sacremanteu : ha penaus-benac ne zeli Doué nitra demb, ni e ouair neoah ne refus quet é hræceu d’er-ré ou goulèn èl ma faut. Goud e ramb ehue guet S. Paul, penaus Doué e vènn ma vou salvét en ol dud, ha ma teint ol de hanauein er urionné. Mæs er volanté general-ze en dès de sauvein en ol, ne vir quet n’en dès é Doué ur volanté particuliér de bunissein er-ré cablus : hac èl ma homb ol cablus dré béhet hur hettan tad Adam, ne veèmb quet souhét mar lausq Doué lodén ou horrompl, durand ma haccord de lod-aral er græce a vocation, a justication hac a berseverance. Doué-zou mæstr ag é zonæzoneu ; ean ou ra d’en-n’emb ma car hac ér mod ma car : mæs er-ré ne receuant græce er bet, pé e goll er-ré ou devai receuét, n’ou dès de hum glêm meid a nehai ou hunan. Quemènt-ce n’arrihue guet-t’ai meid é punition ag ur péhet-benac. Rac-ce é lar S. Paul : Er marhue éternel e zou ur boèn ag er péhet, hac er vuhé éternel e zou ur græce.\nNe hum arrestamb quet de ræzonnein guet Doué, rac ma ta dré un éffæd ag é visericord de zifforhein lod eit bout heurus guet-t’ou, ha de lausquein lod-aral én ou malice dré un éffæd ag é justice. Quemènt-ce-zou ur mistèr e zeliamb adorein. Labouramb quêntoh d’obér hur salvedigueah guet un dougeance santel. Laquamb hur honfiance é Doué : pedamb hemb arsàu : groamb ævreu mat :\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/64&oldid=129156 »


Buhez ar Zent. pages 15-16. Encyclopédie Marikavel.\nDe kentan ar bla\nEizved Ginivelez Hon Zalver Jezuz-Krist\nn amzer goz, an Otrou Doue, o welet e oa kement a denvalijen en sperejou an dud, ha kement a strafuilh en o c'halonou, ma n'hallent mui na miret nag anaout ar gourc'hemennou en devoa merket en o c'honsians, a zibabas Abraham (1) da vezan tad eur bobl hag a vije e bobl muian-karet, dre ma tlee e Vab muian-karet genel dioutan. Ar bobl-se e oa pobl Israël, ar Judevien. Eiz devez eta goude o ginivelez, ar Judevien vihan a veze merket betek ar gwad, da ziskouez e kemere Doue galloud warneze, en eun doare strisoc'h evit war an dud-all, hag e oant savet eus renk e grouadurien da renk e vugale.\nAl lid-ze a veze grêt, peurliesan, gant an tad, pe gant unan eus ar gerent nesan, ar gwellan dorniet evit an dra-ze. En eur ober anezan, an neb hen gre a lavare : « Ra vezo binniget an Otrou, hon Doue ! Santelaet en deus e vuian-karet, adalek barlen e vamm, ha merket e lezen en hon izili. Lakat a ra war e vugale siel an emgleo, ha skuilh a ra warneze bennoziou an tad Abraham ! »\nHag ar re a zelle, eun lek ane, da nebeutan, a responte : « Ra vevo an hini ho peus dibabet da vugel ! »\nEur wech skuilhet ar gwad, al lidour a lavare c'hoaz : « Otrou, Doue hon tadou, krenvaet ha miret ar c'hrouadur-man d'e dad ha d'e vamm. Ra vezo e hano brudet kaer etouez bugale Israël. Ra vezo hanvet... (Hag e veze lavaret d'ar c'hr'ouadur, evit ar wech kentan, an hano a veze bet klasket d'ezan gant ar gerent). Ra deuio d'ober levenez an tad an eus e grouet hag ar vamm he deus hen ganet ! »\nSetu aze penôs e veze grêt al lid gourc'hemennet gant Doue da Abraham, hag a oa eur skeud eus sakramant ar Vadeziant.\nMab Doue en em c'hrêt den, ganet en kraou Bethleem, a oa Judeo dre e vamm, ar Werc'hez Vari, hag e oe merket ha hanvet, d'an eizvet devez goude e c'hinivelez, evel pep-hini eus ar Judevien-all. War a greder, sant Jozef a lakas warnezan siel an emgleo hag a roas d'ezan an hano a Jezuz, hano bet dibabet gant Doue an Tad ha roët da anaout d'ar Werc'hez, dre gemennadurez an El Gabriel.\nAr ger « Jezuz » a zo eur ger hag a zo vit lavaret « Salver, unan hag a ro e vue evit e nesan. » Abred e oe roët da Vab Doue eun hano-all : « Krist, » da lavaret eo « an hini a zo sakret ha digaset gant eur gefridi da ober. »\nJezuz-Krist eo eta, diouz e hanoiou, au hini a zo sakret ha digaset evit bezan ar Zalver. Biskoaz den, gwelloc'h evitan, ne lakas e hano da zont da wir, ha biskoaz hano n'eo bet douget hag a vije ken c'houek, ken doujet ha ken galloudus hag an hano « Jezuz ».\nAn hano-ze a zo evel ar mel er geno, evel eur c'hân dudius er skouarn; ober a ra d'ar galon tridal. Dre an hano-ze, e ve laket ar maro da souzan, an drouk-spered da dec'hel, klenvejou ar c'horf da wellât, gouliou an ene da barean.\nDan hano-ze, pep glin a dle plegan en nenv, war an douar hag en ifern.\n(1) 2296 arôk donedigez Hon Zalver Jezuz-Krist.\nDa genver ar gouel-man, Jezuz-Krist a zo bet merket betek ar gwad ha laket e hano war roll pobl Israël. Ni ive a zo bet merket betek hon ene, da ze bon badeziant, ha laket hon hano war roll an Iliz.\nEus a grouadurien Doue ma oamp, pa deujomp war an douar, omp bet grêt e vugale; an hano a roas d'imp ar beleg war dreujou an iliz, Doue hen roio d'imp war dreujou ar baradoz.\nOh ! pebez renk hon deus eta da zerc'hel war an douar-man, ma fell d'imp tizout ar gurunen gaer a zo du-hont o lugerni evidomp etre daouarn an Otrou Doue, war dreujou ar bed-all ! Lakomp ar wirione-ze don en hon spered, gant de kentan ar bla, ha leveromp a greiz kalon :\nRa vezo meulet Jezuz-Krist, hirie, e kerz ar bla pen-da-ben,\nhag eus an eil kantved d'egile da virviken !


Pajenn:Instructioneu santel ar er gurionnéeu principal ag er religion, 1790.djvu/540 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/540\neid er-ré dannét, rac n’ou dès quet receuét, pé n’ou dès quet conservét er Sacremand ag er Fé, ha m’en dint marhuét é malgræce Doué. Mæs a fæd en ineanneu ag er Purgatoër, n’en dès hanni a nehai n’en dai recommandét de Zoué é quemènd Overèn e larér ; hac en Ilis e oulèn aveit-t’ai er refræscadur, a gaus d’er pouahand ag en tan e andurant ; er sclærdér, a gaus d’en tihoéldæd é péhani é mant ; er peah, a gaus d’en néhance ha treboulance e santant.\n» Ha ni ehue queih péherion ma homb, hemb quin espérance meid én hou misericord hemb musul, groeit ma vehèmb lodêq\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/540&oldid=129116 »


Roger Salengro, ganet d'an 30 a viz Mae 1890 ha marvet d'an 18 a viz Du 1936, a oa ur politkiour sokialour gall. Kannad eus Norzh ar Frañs ha maer Lille, deuet e voe da vezañ maodiern ar surentez evit ar gouarnamant Blum e 1936. Emlazhañ a ra e miz Du ar bloavezh-se, goude bezañ bet louset gant ur c'hampagn tagañ o tiskleriañ e vefe bet dizertour e-pad ar C'hentañ Brezel-bed.\nAn Afer Salengro[kemmañ | kemmañ ar vammenn]\nAdalek an hañv 1936, Roger Salengro a voe gouzañver d'ur c'hampagn feuls a-berzh ar c'heleier, enaouet gant kazetennoù an tu dehoù pellañ. Ar pal a voe d'en em veñjiñ diouzh e obererezhioù a-enep ar c'hevreadoù (lezenn war disolvañs ar c'hevreadoù, mennad evit broadelat ar c'hazetennoù eus an tu dehoù pellañ).\nKrog eo an afer d'ar 14 a viz Gouhere 1936 gant kazetenn Charles Maurras, an Action française, hag a embann ur pennad hep sinadur o tiskleriañe oa ur vezh da welet Roger Salengro o vont war bez ar soudard dianav. Ar c'hampagn a zo adkemeret gant e benn enebour kuzul-kêr Lille e kambr an deputeed, Henri Becquart, adalek ar 14 a viz Gouhere 1936.\nD'an 21 a viz Eost 1936, ar gazetenn broadelour Gringoire a embann ur pennad o zegas ar goulenn « Perak Roger Salengro, maodiern ar surentez, en d'eus dizertet d'ar 7 a viz Here 1915 ? » An tamalladur-se a oa bet graet dija, e 1923, gant ar Strollad Komunour Gall.\nAn Action française a adkemer an tamall en ur reiñ un nerzh brasoc'h dezhañ c'hoazh.\nAdtapet diwar « https://br.wikipedia.org/w/index.php?title=Roger_Salengro&oldid=1855390 »


Lucius Iañ - Wikipedia\n(Adkaset eus Lusius Iañ)\nRoma, Impalaeriezh roman\n25 a viz Even 253\n5 a viz Meurzh 254\nLucius Iañ a oa an eil warn-ugent eus pibien an Iliz katolik roman e Roma, eus 253 da 254, ha lakaet eo bet da sant. Dilennet e oa bet war-lerc'h marv Cornelius, met harzet e voe tost kenkent war urzh an impalaer Trebonianus Gallus ha kaset d'an harlu. Koulskoude, pa voe muntret an impalaer e tistroas da Roma abalamour ma ne oa ket brudet an impalaer nevez Valerianus da vezañ ken enebet ouzh ar gristenien.\nNe oa ket savet enep distro ar reneaded o devoa gouzañvet heskinerezh an impalaer roman Decius d'an Iliz. Kement-se a voe tamallet outañ gant an novatiens, ma rankas Cyprianus Kartada sevel e vouezh d'e zifenn.\nLucius a varvas en 254. Beziet eo e kev ar bibien e kev-beziañ Sant-Kalist.\nD'ar 4 a viz Meurzh eo e vez goueliet.\nAdtapet diwar « https://br.wikipedia.org/w/index.php?title=Lucius_Iañ&oldid=1924780 »\nKemmoù diwezhañ degaset d'ar bajenn-mañ d'an 2 Gen 2022, da 10:13.


Degemer – UDB Jeunes Degemer – UDB Jeunes\nPajenn a-raok Pajenn war-lerc'h\nUnvaniezh demokratel Breizh (UDB) ‘zo ur strollad eus an tu-kleiz, ekologour hag emrenour, eus Breizh (5 departamant). Ezel eus ar c’hevredadoù strolladoù Régions et Peuples Solidaires hag an ALE eo an UDB.\nIzili eus UDB o diogelaat trenioù ar pemdez.\nAn EFAy ‘zo strollad yaouank an Alliance Libre Européenne (ALE) (European Free Alliance – EFA), strollad politikel eus Europa, a zifenn gwirioù ar minorelezhioù, o gwir da vezañ emren peurgetket.\nKendalc’h 2022 Plaid Ifanc e Bro Gembre.\nEmrenerezh, ekologiezh, kenskoazell, sevenadur…


Wikipedia:Kumuniezh/An davarn/sizhunvezh 19, bloaz 2010 - Wikipedia\nWikipedia:Kumuniezh/An davarn/sizhunvezh 19, bloaz 2010\n1 10/05/2010 — 16/05/2010\n1.1 Patrom e kelc'h\n1.2 Wikipedia brezhonek war F3\n1.4 Redadeg 2010\n1.5 Rummad:Istor an arz\n1.6 Arouezioù Wikipedia\n10/05/2010 — 16/05/2010\nSkrivañ un dra bennak en naontekvet sizhun eus 2010 | An davarn | sizhun a-raok — sizhun war-lerc'h\nPatrom e kelc'h[kemmañ ar vammenn]\nMarteze e c'hallo unan bennak sikour ac'hanon da gempenn ar patrom :[] pe eilañ ha treiñ an hini saoznek :  --Ex-Smith 10 Mae 2010 da 13:39 (UTC)\nLlydawr en deus graet un tamm kempenn. Ha klasket 'peus adimplijout ar patrom abaoe ? Marteze eo mat bremañ. Ma n'eo ket lavar din hag e klaskin teurel ur sell. A galon --Y-M D (kaozeal) 15 Mae 2010 da 16:14 (UTC)\nO paouez klask implijout anezhañ er pennad Spider-Man emaon, met ne ya ket en-dro. Ne gomprenan ket petra a ya a-dreuz ennañ. Pa lakaan anezhañ er pennad e teu war-wel evel-henn : "patrom raktres infobox"--Ex-Smith 15 Mae 2010 da 16:28 (UTC)\nWikipedia brezhonek war F3[kemmañ ar vammenn]\nKaoz 'zo bet war keleier F3 Roazhon dec'h da noz eus ar Wikipedia brezhonek e-skeud ar Redadeg.--Trec'hlid mitonet 11 Mae 2010 da 10:55 (UTC)\nGwelet 'm eus ivez e oa bet kaoz eus Wikipedia brezhonek, traoù vat a zo bet lavaret. --Y-M D (kaozeal) 14 Mae 2010 da 21:01 (UTC)\nQ[kemmañ ar vammenn]\nNe gomprenan ket perak e vez graet gant al lizherenn q evit pennadoù evel niqab ha burqa. Din da c'houzout n'eus ket anvioù divoutin anezho, gellout a reer o skrivañ bourka (a zo meneget er pennad) ha nikab neuze, pe doareoù all hep implij ul lizherenn n'eus ket anezhi e brezhoneg; petra soñj deoc'h ? --Moran 12 Mae 2010 da 14:34 (UTC)\nSavet em eus ar pennad comic, ha koulskoude ne gaver ket al lizherenn c hec'h-unan e brezhoneg. --Ex-Smith 12 Mae 2010 da 16:10 (UTC)\nAn diforc'h o vezañ eo comic ar ger orin, e saozneg, padal n'eo ket bet titlet نِقاب pe برقع ar pennadoù. Keit ha treuzskrivañ gerioù eus ul lizherenneg all e c'hellfer en ober gant hon hini, a soñj din (o c'houzout e vez implijet burka, burkha, hag all e yezhoù all). Ma vez dibabet burqa, perak ket Qur'an  ? Hag evit c'hoarzhin un tammig, and add insult to injury, ez eus ur pennad war hor wiki-ni diwar benn an treuzlizherennadur arabek e brezhoneg, a ra gant k evit ﻕ (qāf) ha ﻙ (kāf) ne vern penaos --Moran 12 Mae 2010 da 16:34 (UTC)\nPa vez gerioù ha n'int ket degemeret da vat en hor yezh (evel camembert, pizza, angstrøm, base-ball...) e c'heller ober gant lizherennoù dibar evel m'eo meneget gant R. Hemon en e yezhadur (p.13) «Yezhoù all a ra ivez gant C (...), Q (...), X (...). Ni ne implijomp anezho nemet a-wechoù en anvioù estren» pe c'hoazh F. Kervella (Yezhadur, p. 9 «Er skritur e vo gellet kejañ ivez ur wech an amzer gant lizherennoù estren evel C, Q, X...». E-barzh Geriadur an Here e vez kavet gerioù evel hacienda, cow-boy, corrida... Ha ne vo ket distaget base-ball evel ma vefe lennet brezhoneg, ha kavout a ra din e c'heller degemer burqa, niqab (skrivadurioù gouiziek moarvat), evel ma skriver ivez T-shirt, sweat-shirt, aqvavit, keffieh pe squaw...\nEvit a sell an treuzlizherennadur arabek, eo skrivet mat ez eo ur c'hinnig, ha n'eo bet savet ar c'hinnig-se nemet gant un den.--Trec'hlid mitonet 12 Mae 2010 da 17:05 (UTC)\nGouzout a ran mat, n'am eus ket lavaret e oa direizh comic pe forzh pe c'her all, hogen emaomp o kemer ur ger diwar ul lizherenneg all, a aotre meur a dreulizherennadur; ne welan ket perak e rankfe ar brezhoneg ebarzhiañ un treuzlizherennadur a zo bet gaet gant ur yezh all, dreist holl pa vez lod all a zo reizh hervez reolennoù skritur ar brezhoneg. An arabed ne skrivont ket burqa, peogwir e skrivont برقع ! Evit ar pezh a sell eus ar c'hinnig, ya, ur c'hinnig eo, merzet am eus, met unan graet e 2006 ha chomet digemm daoust d'ar gaozeadenn. Met ne fell ket din chikanañ, hañ, n'eo ket ar pal, soñjal a ra din hepken e vefe kerkoulz deomp ober gant hol lizherenneg pa vez tu, pe kaout reolennoù splann d'an nebeutañ (ha lakaat Qoran da ditl ar pennad-se neuze, dre m'eo ur "qāf" ivez) --Moran 12 Mae 2010 da 17:25 (UTC)\nUr gaoz evel-se am eus bet gwelet n'eus ket gwall bell dija diwar-benn ar flamenco hag ar flamenko (un euzh din). D'am soñj eo reizh, yac'h, ha dereat, d'ar vrezhonegerien kaozeal hag arguzenniñ diwar-benn o yezh ha penaos he skrivañ, hep en em zrailhañ. Ha mat e vez d'an holl gwelout ez eus ouzhpenn un ali hag estroc'h eget o hini. Goude-se avat eo ret klask un diskoulm. D'am soñj n'eo ket ret d'ar wikipedia diskoulmañ pep kudenn atav, hagen un doare hepken, met kinnig dibaboù dereat. Ken dereat e kavan burqa evel bourka, ha meneget eo an daou stumm amañ. Koran zo anavezet dija en hor yezh, met ne vijen spontet gant Qoran ouzhpenn, nemet karout a rafen gwelout an daou stumm er pennad neuze.\nKavout a ra din n'eo ket fall merkañ orin ar gerioù en o daore-skrivañ: Cuba, Iraq, ha ne welan ket perak e vije mat evit t-shirt hepken, hag a gavan gwelloc'h skrivañ t-icheurt, pe krez-te. Onest ha dereat e kavan merkañ eo savet an treuzlizherennadur arabek gant un den, ul labour a-feson n'eus forzh penaos, na posul e vije kavet si ennañ (hini ebet betek poent, un tamm souezhus marteze met arabegerien n'eus ket kalz dre amañ) . Dre an implij e vo gwelet ha talvoudus eo. Chom a ra da c'houzout pet implijer o deus un ali da reiñ diwar e benn. Bianchi-Bihan 12 Mae 2010 da 21:58 (UTC)\nDa'm soñj eo simpl hag eeun an diskoulm, gallout a reer ober gant stummoù brezhonekaet pa vezont degemeret mat er yezh (pa blegont d'ar yezhadur (kemmadurioù, liester...), d'an distagadur..., hag e vezont komprenet hep poan nag amjestregezh gant ar braz eus an dud. Ober gant skrivadurioù orin pe boas er yezhoù all evit ar gerioù divoas. Da sk. pa zebro an holl sushi, pa vo lavaret ur souchienn, e vo gallet skrivet souchi. Hag evit distreiñ d'ar Q; n'eo ket gwall afer al lizherenn-se pa'z eo dizimplij e brezhoneg. Pa soñjer mat eo gwashoc'h al lizherennoù a orin estren o deus ur son all, evel j kastilhanek, pe ch pe gl italianek...--Trec'hlid mitonet 14 Mae 2010 da 15:31 (UTC)\nD'an dud desket da welet: http://br.wikipedia.org/w/index.php?title=Redadeg_2010&action=historysubmit&diff=729868&oldid=729295 . Bianchi-Bihan 14 Mae 2010 da 14:36 (UTC)\nRedadeg 2010 eo ar stumm reizh. --Ex-Smith 14 Mae 2010 da 20:16 (UTC)\nRedadeg 2010 a oa bet dibabet evel stumm reizh, met kavet 'm eus ne oa ket faos ul lodenn eus displegadenn Fulup Cayenne hag ar c'hinnig a ra, an doare d'ober war-dro ar gudenn a zo un afer all avat. --Y-M D (kaozeal) 14 Mae 2010 da 21:05 (UTC)\nLodenn ar c'hunujennoù an hini ne oa ket faos? Evit lodenn ar yezh e chom da c'houzout ha heñvel eo d'an holl Eisteddfod yr Urdd hag Ar Redadeg: din n'int ket savet heñvel. Unan zo [anv + ger-mell +anv], egile [ger-mell+ anv]. Mat eo kavout si e kinnigoù ar re all, n'eo ket fall ivez prederiañ diwar skouerioù dereat. Bianchi-Bihan 15 Mae 2010 da 08:29 (UTC)\nUn tamm respont ganin eno. Pephini a c'hall mont da ziskleriañ e soñj. Bianchi-Bihan 15 Mae 2010 da 10:01 (UTC)\nFulub amañ ;-)\nD'an ao. Blanchi, n'eo ket keñveriañ Eisteddfod yr Urdd hag Ar Redadeg am eus graet, reiñ un diplegadenn poellet-mat ne lavaran ket. Hec'h adlakaat a ran amañ evit ma c'hello an holl heuliañ evel zo dleet. Degemer Redadeg 2010 (da dreiñ ar galleg "la Redadeg 2010") a vefe krediñ ez eus amañ ur bomm frazenn savet war patrom ar renadenn anv (an ti > ti ar vamm > ti mamm Yann). Ma vije gwir kement-se e rankfed lavaret *Emvod Kelted 2010 ha *Gouel brezhoneg 2010 e-lec'h ar pezh a vo lavaret gant an holl, d.l.e. Emvod ar Gelted 2010 ha Gouel ar brezhoneg 2010. E kembraeg (mat) e vo lavaret Y pasg 2009 ha n'eo ket *Pasg 2009, Yr Eisteddfod 2010 ha n'eo ket *Eisteddfod 2010. Ar redadeg 2010 zo un doare berroc'h da lavaret Ar redadeg (dalc'het e) 2010.\nBremañ daoust ha moaien zo da skrivañ redadeg 2010? Ya, sur, da dreiñ la "redadeg" DE 2010 ha se zo kaoz e c'hallit lavaret hini 2010 (celle DE 2010). Ha moarvat ez eo efedusoc'h gwelet se war ur pegsun ivez.\nMet betek mont da skrivañ "Ar Redadeg 2010 n'eo ket brezhoneg." evel m'hoc'h eus graet. Ha gwashoc'h lakaat brezhonegerien yaouank da grediñ e oa ar gwir ganeoc'h. Ret e oa din sevel ma mouezh.\nD'an ao. Ex-Smith hag a lavar "Redadeg 2010 eo ar stumm reizh", ret eo din anzav ez on divarc'het-mik gant hoc'h arguzennoù kadarn ;-)\nGouzout a rit ar saozneg din da gompren? Ha mont a rafec'h da lavaret *1995's Grand National pe me oar me? Ha mont da lavaret ez eo ar stumm reizh, eveldon-me e ouzoc'h ez eo The Grand National 1995 a vo lavaret, klevet ha gwelet war ar skritelloù/abadennoù brudañ.\nD'an ao. Y-M D. Trugarez a lavaran deoc'h da vezañ kemeret amzer da lenn ma zamm displegadenn. Evit a sell an doare ma 'm eus "taget" an ao. Blanchi, ho tigarez a c'houlennan en ur stumm rak n'eus ket sevenoc'h egedon peurliesañ, arabat e vefe c'hoari Yann ar Dall na Yann ar Bouzar avat. Gouzout a rit pegen tagus, argadus ha fogn zoken e c'hall hor mignon oberiant bezañ. An tagadennouigoù dister a lezan da vont n'int ket met un doare seven (ha farsus?) da gas an dorzh d'ar gêr. Ouzhpenn da se e rankan lavaret hag anzav ez on bamet gant al labour a ra war ar wikipedia.\nA galon, Fulub. Fulub-Cayenne"sotoc'h eget an den hen kelenn" 15 Mae 2010 da 11:52 (UTC)\nMat e vefe da Fulub kompren e ranker skrivañ Bianchi ha n'eo ket Blanchi pe n'ouzon ket petra c'hoazh. E-giz m'eo bet lavaret dezhañ c'hoazh e kinnigan dezhañ mont da reiñ kentelioù brezhoneg d'ar re a gelenn brezhoneg e Diwan hag a ra gant "Ar Redadeg" pe gant "Redadeg 2010".--Ex-Smith 15 Mae 2010 da 12:04 (UTC)\nimplijet tamm respont ganin eno. Pephini a c'hall mont da ziskleriañ e soñj. Bianchi-Bihan 15 Mae 2010 da 10:01 (UTC)\nEn un tu bennak em eus lennet e oa kaoz eus feiz fall, ha ne vefe ket lavaret ez eo feiz fall lavaret ez eo al lodenn kunujennoù a blij din, pa 'm eus goulennet gant Fulup Cayenne chom seven gant an dud ?\nMod all echu eo ganin an eskemm diwar-benn kunujennoù an daou. Ma 'z eus c'hoant chikañ kit d'en ober en ul lec'h all (ha ket war Wikipedia) pe zoken krouit ur pennad anvet Tabut etre Fulup Cayenne Ha Bianchi-Bihan evidoc'h an 2. Me 'zo digor bras evit komz eus ar gudenn Ar Redadeg 2010/Redadeg 2010 avat, gant ma 'vo seven, seder ha doujus an eskemmoù (hep feiz fall, hep goap, hep tagadennoù...). Gant plijadur eo e yin d'ober traoù all ma n'eus ket eus an aer-gelc'h-se ! Trugarez deoc'h ! --Y-M D (kaozeal) 15 Mae 2010 da 15:15 (UTC)\nAo. Ex-Smith ker,\nN'eo ket an holl dud er skolioù Diwan a lavar *redadeg 2010, bezañ ez eus lod hag a lavar ar redadeg 2010. Mat e vefe din displegañ ar perag hag ar penaos d'al lodenn na gompren ket perak ez eo ar redadeg 2010 ar stumm reizh , met ur wech kemeret perzh er redadeg e vo ret din retorn da Amerika.\nOuzhpennañ a rin un dra bennak, resped d'ar skolioù Diwan, ar pezh a vez lavaret gant ar re a gelenn gant Diwan n'eo ket eus ar reishañ-holl bep tro. Na pet gwech e vez klevet traoù euzhus evel "hanter an dud", "an dud na gomz ket brezhoneg" "mont e Pariz", etc. gant darn eus skolaerien ha kelennerien Diwan. Gwashoc'h zo pa vez souezhet an dud-se gant un droienn dic'hortoz (evit an deskerien) ez eont betek lavaret n'eo ket reizh. Soñj 'm eus da vezañ klevet ur c'helenner eus Diwan ne oa ket reizh lavaret "ma daou zorn"! Ret eo ober! Dav e vije dezhañ deskiñ brezhoneg a-raok mont da zeskiñ anezhañ. Arabat ankounac'haat ez eo ar brezhoneg ur yezh desket, evit al lodenn vrasañ eus an dud-se ha desket fall a-walc'h gant lod siwazh. Traoù evel "ma beaj Jeruzalem" "ma daou zorn" "un avaloù kaer" "ur vuoc'hig an aotrou Doue" "pegen bras oc'h?" "eus pelec'h eo?" etc, zo traoù reizh petra bennak ma vezont kavet iskis gant an deskerien.\nMoaien zo da lezel ar yezh da emdreiñ evel just ha da zegemer "hanter an dud" (diwar patrom "yezh an dud") ha "redadeg 2010" (diwar batrom "redadeg Yann") met me gave din e oac'h o klask chom ar reishañ posubl ouzh reolennoù hengounel ar brezhoneg e pennadoù ar wikipedia. Ha neuze n'hoc'h eus droed da lavaret traoù diwir evel "Redadeg 2010 eo ar stumm reizh" hepmuiken.\nLa, spi 'm eus ne gemeroc'h kement-mañ en un doare fall, marteze emaoc'h-c'hwi ivez o labourat gant Diwan? Ne garfen ket feukañ ho kizidigezh e mod ebet.\nGwellañ soñjoù, Fulub. Fulub-Cayenne"sotoc'h eget an den hen kelenn" 15 Mae 2010 da 18:14 (UTC)\nKavout a ra din ivez eo reishoc'h ar redadeg 2010 (hag an hanter eus ar barrez) met n'eus ket peadra d'ober kement a charre na da rannañ gwregon.--Trec'hlid mitonet 15 Mae 2010 da 19:47 (UTC)\nD'am soñj e tleje ar gaoz-mañ en he hed bezañ kaset d'ar bajenn redadeg 2010. Bianchi-Bihan 16 Mae 2010 da 13:48 (UTC)\nGwelout a ran ez eus ur rummad istor an arz er bajenn degemer. Petra a c'haller lakaat e-barzh? Luskadoù nemetken? Oberennoù ivez? --Ex-Smith 14 Mae 2010 da 20:16 (UTC)\nN'ouzon ket resis petra 'oa bet dibabet er penn-kentañ. Met d'am soñj e c'heller lakaat a bep seurt traoù hag a denn da Istor ar brezhoneg. Tout ar pezh a zo liammet bras (pe a zo un diazez) evit al lodenn istor-se. --Y-M D (kaozeal) 14 Mae 2010 da 21:08 (UTC)\nHopala, istor an Arz (e ruz) a zo er bajenn degemer, met ur rummad Istor an arz a zo. ne welan ket penaos kemmañ A/a er bajenn degemer. --Ex-Smith 14 Mae 2010 da 20:19 (UTC)\nGraet 'm eus ar c'hemm Arz --> arz. --Y-M D (kaozeal) 14 Mae 2010 da 21:08 (UTC)\nArouezioù Wikipedia[kemmañ ar vammenn]\nN'ouzon ket ha sklaer eo d'an holl an implij a vez graet eus arouezioù 'zo war Wikipedia. Merzet 'm eus fazioù 'zo en un doare ingal, ha displegañ a rin neuze an implijoù a zere.\nEvit al liammoù diabarzh (pennadoù a zo war wikipedia) e ranker lakaat daou [ a bep tu eus anv ar pennad (sk : [[XXXX]])\nEvit al liammoù diavaez (lec'hiennoù internet, gant http:// evit kregiñ) avat n'eo ket ar memestra. Ur [ a ranker lakaat hepken. (sk : [[http://XXXXXX]])\nPouezus-tre eo ober an diforc'h-se mod all e vo euzhus ar pennadoù brezhonek. (sk : [Letelegramme.com] e plas Letelegramme.com)\nKement ha bezañ ganti eo pouezus ivez diwall gant an esaouennoù etre ar gerioù, mod all e vez distummet an destenn ha diaes e c'hell bezañ lenn ar pennad.\nAr memes kudenn a zo gant al lammat linennoù etre ar frazennoù (gwashoc'h eo eget an darvoud all zoken).\nMar plij bezit war evezh pa skrivoc'h pennadoù, nebeutoc'h a labour adframmañ a vo goude-se . Trugarez bras --Y-M D (kaozeal) 15 Mae 2010 da 16:09 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_19,_bloaz_2010&oldid=731074 »\nKemmoù diwezhañ degaset d'ar bajenn-mañ d'an 17 Mae 2010, da 06:48.


Strollad al Labour (Serbia) - Wikipedia\nArouezenn Strollad al Labour\nStrollad al Labour (e serbeg: Партиja Paдa pe Partija rada) a 'zo anv ur strollad komunour marksour-leninour maoour bet krouet e Serbia e 1982 gant Vlado Dapčević da heul un disrann gant Strollad Komunour Yugoslavia bet tamallet gantañ da vezañ gwan e linenn bolitikel e-keñver ar vroadelouriezh.\nEzel eo ivez eus Kuzuliadeg Strolladoù Komunour hag Strolladoù Labourerion ar Balkanoù (CCWPB)\nSevel a reas Strollad al Labour a-enep da c'houarnamant Slobodan Milošević.\nSevel a reas a-du gant dishualded Montenegro ha sevel a ra a-du hiziv gant dishualded Kosovo.\nEmbannet e vez gant ar Strollad ar gelaouennig Bilten ("Kelc'hlizher").\nAdtapet diwar « https://br.wikipedia.org/w/index.php?title=Strollad_al_Labour_(Serbia)&oldid=1551673 »\nStrolladoù komunour Serbia\nKemmoù diwezhañ degaset d'ar bajenn-mañ d'an 26 Gen 2014, da 14:22.


Listennad kumunioù an Izelvroioù - Wikipedia\nListennad kumunioù an Izelvroioù\nKumunioù an Izelvroioù (2018)\nAr gumun (nederlandeg: gemeente) eo ar rann velestradurel vihanañ a gaver en Izelvroioù. Meur a gumun lakaet asambles a ya d'ober ur broviñs.\nKrouet int bet gant Napoleon, a felle dezhañ unvaniñ rannoù melestradurel e impalaeriezh. E 1811 e oa voe lakaet da lezenn e oa ret kaout 500 annezad a-benn kaout ur gumun. Abaoe un nebeud dekvloaziadoù e vez kenedeuzet kumunioù an Izelvroioù. D'ar 1añ a viz Genver 2018 e oa 380 anezho. Mont en-dro ar c'humunioù a zo renet gant Lezenn-diazez an Izelvroioù (Grondwet) ha gant Kod ar c'humunioù (Gemeentewet).\nKuzul ur gumun a vez dilennet evit un amzeriad 4 bloaz-pad. Diouzh an nivez a annezidi e ve dibabet an niver a guzulierien (raadsleden) : 9 da nebeutañ, betek 45 d'a muiañ (Amsterdam, Rotterdam, Den Haag hag Utrecht). Foran eo emvodoù ar c'huzulioù-se.\nAn dilenndidi a zo izili eus skourr lec'hel ur strollad politikel broadel pe eus ur strollad politikel lec'hel. Gant Ministr an diabarzh eo e vez kinniget ar burgemeester ha goude-se e vez anvet gant ar Rouanez, dre embann un dekred. Anvet eo ar burgemeester evit un amzeriad 6 vloaz-pad. Pennren a ra emvodoù ar c'huzul-kêr, met n'eo ket ezel anezhañ. Sikouret e vez gant ar wethouders (skorrerien) hag a zo anvet gant izili ar c'huzul. An niver a skorrerien a zo diazezet ivez war an niver a annezidi.\nDe Frykse Marren\nAdtapet diwar « https://br.wikipedia.org/w/index.php?title=Listennad_kumunioù_an_Izelvroioù&oldid=1807502 »\nDouaroniezh an Izelvroioù\nPolitikerezh an Izelvroioù\nKemmoù diwezhañ degaset d'ar bajenn-mañ d'an 29 Gwe 2018, da 12:14.


- Anjela Duval\nPaol Keineg (ganet e 1944) zo barzh ha c’hoarivaour. Troet en deus meur a varzh amerikan ha brezilian. Er Stadoù-Unanet emañ o vevañ, e-lec’h ma kelenn al lennegezhioù c’hall e Skol-veur Duke, e Karolina an Hanternoz. Un daouzek levr bennak en deus embannet, en o mesk Le počme du pays qui a faim, Lieux communs ha Silva rerum. Paol Keineg hag Anjela Duval a oa mignoned.\nPetra eo Quatre Poires ?\nUn dastumad divyezhek eo eus barzhonegoù Anjela Duval troet e galleg gant Paol Keineg. Pevar barzhoneg ha tri-ugent zo e-barzh, buhezskrid Anjela Duval, ul levrlennadur ha daou veneger.\nAbalamour da betra embann Anjela Duval e galleg ?\nEvit reiñ an tu d’ar c’hallegerien da dañva oberenn ur varzhez brudet ha karet e Breizh. Hag ivez evit sikour ar vrezhonegerien na ouzont ket mat lenn o yezh da gompren ur varzhoniezh a zedenn anezhe met a gavont start da lenn a-wechoù. Bloavezhioù ‘oa e veze goulennet diganeomp embann ur seurt levr.\nPerak bezañ gortozet keit-se, neuze ?\nDa zigentañ abalamour ma n’heller ket ober tout ! N’eus nemet c’hwec’h vloaz ez eus eus Mignoned Anjela, ur gevredigezh vihan eo ha memestra eo an drivet levr a vez embannet ganeomp*. Ar pezh a gave deomp a oa ar c’hentañ tra d’ober ‘oa embann oberenn glok Anjela Duval e brezhoneg. War-lerc’h, neuze, hon eus en em lakaet da labourat war an dastumad divyezhek-mañ. Met c’hoazh e rankemp kavout an troour mat. Start ha skoemp eo treiñ barzhonegoù.\nAbalamour da betra ho peus goulennet digant Paol Keineg ober an droidigezh ?\nDigantañ e felle deomp goulenn pell ‘oa. Ur barzh meur eo Paol Keineg. Ouzhpenn-se e oar mat brezhoneg hag eo bet mignon gant Anjela Duval. Evidomp, neuze, e oa ar gwellañ troour hon dije gallet kavout…\nDaoust hag Anjela Duval ne oa ket a-enep ma vefe embannet he skridoù e galleg ?\nAn dra-se n’eo nemet ur vojenn. Hec’h-unan he doa troet darn eus he barzhonegoù e galleg ; adkavet hon eus anezhe en he faperioù. Ar pezh zo gwir, memestra, eo e vage santimantoù mesket evit ar galleg. Eus un tu e kare ar yezh-se evit he soutilded — ha hi ‘oa barrek-hardî d’ober ganti —, eus an tu all e oa kounnaret gant ar mod ma oa bet sanket e penn ar Vretoned e-plas ar brezhoneg. Kavout a ra deomp eo mat deomp bezañ bet embannet hec’h oberenn glok e brezhoneg a-raok al levr divyezhek-mañ. Emichañs e roio c’hoant d’un toullad gallegerien unyezhek da zeskiñ brezhoneg evit lenn ar varzhez war-eeun en he yezh.\nPenaos eo bet dibabet ar barzhonegoù ?\nGant Paol Keineg int bet dibabet tout, hervez e c’hoant. N’hon eus goulennet nemet daou dra digantañ : treiñ war-dro tri-ugent barzhoneg ha choaz meur a seurt dioute.\nPenaos eo al levr ?\nKlasket hon eus ober ul levr brav, diginkl met cheuc’h. Ar vent (16 x 19 cm) hag ar golo gwevn a lak anezhañ da vezañ aezet da zerc’hel en dorn. Kant pevar-ugent pajennad ac’h a d’ober anezhañ, moullet war baper Centaure naturel 120 g/m2.\nPegement eo lakaet e-gwerzh ?\nDaou euro warn-ugent. Eus pelec’h emañ an titl-se o tont,\nQuatre Poires ?\nDav ‘vo deoc’h lenn al levr ‘benn gouzout !\nEvit prenañ al levr, kasit ur chekenn 22 euro (war anv Mignoned Anjela) da\nJean-Pierre Ar Foll,\nMa kavit gwelloc’h prenañ al levr war ar Web, digant Amazon, klikit amañ.\n‘Mod all, ar stalioù a c’hell gourc’hemenn levrioù digant Coop Breizh : 02 98 93 83 14. Ne vez ket kavet c’hoazh er stalioù.\n« Quatre Poires


Div voest e gwerzh - Breizh en ur miltamm — Bannoù-heol\nPostet d'an 19/11/2021 - Pennadoù\nArnaud Élégoët a zo leun e benn a vennozhioù. Prezidant an ti-embann kevredigezhel Bannoù-heol, e Kemper, en deus ijinet daou viltamm gant un dresadenn voutin : ur gartenn eus Breizh istorel, gant al Liger-Atlantel.\nAn hini kentañ, 280 tamm anezhañ, a zo evit ar vugale. Warnañ emañ nav bro istorel ar rannvro : Leon, Treger, Kerne, Bro-Gwened… An embannadenn gentañ a zo tregont skeudenn warni, graet gant Jean-Yves André.\nAn arzour, staliet e Brest, en deus treset monumantoù pe arouezioù : iliz-veur Sant-Kaourintin e Kemper, poltred ar skrivagner Chateaubriand evit Sant-Maloù, ur grogenn Sant-Jakez evit bae Sant-Brieg...\nAn eil miltamm a zo 500 tamm anezhañ. Brasoc’h eo ha diaesoc’h ivez. Ar gartenn a zo bet graet gant Mikael Bodlore. « Ouzhpenn an nav bro istorel em eus ouzhpennet 40 mikro-bro ar rannvro : Bro-Vigoudenn, Goueloù, Pourlet, Gogleiz… »\nUr raktres ganet e-pad ar prantad kenfinañ\nPep tra a zo e brezhoneg. « Ar mennozh eo dihuniñ kuriusted ar re yaouank. » Er penn kentañ e oa pal ar raktres pedagogel. Arnaud Élégoët a zo kelenner sonerezh e skolaj Santez-Tereza e Kemper. Reiñ a ra ivez ur gentel sevenadur Breizh, un eurvezh bep sizhun, evit an holl 6veidi. « En em rentet on kont ne ouie ket an darn vrasañ eus ar vugale pelec’h emañ Brest, Roazhon pe Naoned war ur gartenn. Lod all a zalc’he ar gartenn en tu kontrol… »\nSetu penaos eo ganet e vennozh, deskiñ en ur c’hoari. Kroget e oa pep tra e-pad ar prantad kenfinañ kentañ.\nEn nevez-amzer 2020 o deus graet berzh ar miltammoù en-dro. Arnaud Élégoët hag e vugale a grog d’ar mare-se gant kartenn ar bed. « En ur furchal war internet e oan en em rentet kont ne oa miltamm ebet gant kartenn v-Breizh. »\nBerzh bras dija !\nLañset eo ar raktres en diskar-amzer paseet. « Diaes a-walc’h eo kavout ul labouradeg prest da ober miltammoù. Enklaskoù forzh pegement ’m eus ranket ober a-raok kavout unan e Vro-Tchekia. »\nKudenn : gant berzh ar miltammoù e-pad ar prantad kenfinañ eo hiraet an amzer produiñ a galz. « Er penn kentañ e oa bet kinniget din ur bloaz hanter. Ranket ’m eus klask ul labouradeg all. »\nErruet eo ar miltammoù e Breizh e-kreiz miz Here. Mil skouerenn eus pep hini a zo bet moullet. Gwerzhet e vezont buan. « 500 a zo bet gwerzhet dija », eme Arnaud Élégoët. En o zouez, degadoù dre lizher. En estrenvro ivez. Ur skouerenn a zo bet kaset da New York !\nTitouroù. Ar miltammoù a c’heller kavout er stalioù hag enlinenn war https ://bannouheol.com (mizoù-kas profet). Priz : 13 euro.


Diazezadur glad sevenadurel Prusia - Wikipedia\nTia-annez ar Prezidant ha burevioù an Diazezadur e Tiergarten\nDiazezadur glad sevenadurel Prusia (alamaneg : Stiftung Preußischer Kulturbesitz) a zo unan eus diazezadurioù sevenadurel brasañ ar bed. Diazezet eo e Berlin. Krouet eo bet gant ul lezenn bet votet e BRD d'ar 25 a viz Gouere 1957. Lakaet e voe da bal an diazezadur prenañ ha gwareziñ hêrezh sevenadurel Prusia.\nAbaoe m'eo bet unvanet Alamagn en-dro e kenlabour gant diazezadurioù a oa anezho e DDR. Arc'hantet eo gant stad Alamagn hag al Länder. Bep bloaz e vez roet ar priz Felix Mendelssohn-Bartholdy gant an Diazezadur. Roet e voe d'an hini a c'hounez ur genstrivadeg sonerezh aozet e skolioù-sonerezh Alamagn. Ur benveg-seniñ disheñvel a vez dibabet bep bloaz.\nEnsavadurioù meret gant an Diazezadur (un dibab)[kemmañ | kemmañ ar vammenn]\nPrezidanted an Diazezadur[kemmañ | kemmañ ar vammenn]\nabaoe miz Meurzh 2008: Hermann Parzinger\nLec'hienn ofisiel an Diazezadur\nAdtapet diwar « https://br.wikipedia.org/w/index.php?title=Diazezadur_glad_sevenadurel_Prusia&oldid=1494967 »\nKemmoù diwezhañ degaset d'ar bajenn-mañ d'an 5 Ebr 2013, da 12:27.


Pajenn:Herri - Skrituriou sakr - Exod, 1861.djvu/85 - Wikimammenn\nPajenn:Herri - Skrituriou sakr - Exod, 1861.djvu/85\n6. Hag e viot evid-oun eur rouantelez a veleien hag eur vroad-tud Santel. Ar c’homzou-ze a leverot da vugale Israël.\n7. Moïzes a zeuaz, hag o veza dastumet ar re gosa euz ar bobl, e tanevelaz d’ezho ar c’homzou en devoa gourc’hemennet ann Aotrou d’ezhan lavarout.\n8. Hag ar bobl holl a respontaz : Ober a raimp kement tra en deuz lavaret ann Aotrou. Ha pa en doe Moïzes kasset komzou ar bobl d’ann Aotrou,\n9. Ann Aotrou a lavaraz d’ezhan : Bremaik e teuinn d’ho kavout e kreiz eur oabren deval, evit ma klevo ar bobl ac’hanoun o komz ouz-hoc’h, ha ma kredo ac’hanoc’h da vikenn. Moïzes a gasaz eta komzou ar bobl d’ann Aotrou.\n10. Hag he-ma a lavaraz d’ezhan : It da gavout ar bobl, ha santifiit-hen hirio ha varc’hoaz, ha ra voalc’hint ho dillad.\n11. Ha ra vezint prest abenn ann trede deiz ; rak d’ann trede deiz e tiskenno ann Aotrou dirag ar bobl holl var enez Sinaï.\n12. Tro var dro d’ar menez e lekeot harzou ouz ar bobl, hag e leverot d’ezhan : Diouallit na bignfac’h var ar menez, ha na douchac’h zoken ouz ann traon anezhan. Piou bennag a doucho ouz ar menez a varvo evit he boan.\n13. Dourn ann den na doucho ket out-han, mes lazet e vezo a daoliou mein, pe dreuzet a doliou birr ; pe loen pe zen e vezo, na choumo ket he vuez gant-han. Pa goumanso ann drompill da zoun, ra bignint neuze etrezeg ar menez.\n14. Ha Moïzes a ziskennaz divar ar menez da gavout ar bobl, hag e santifiaz anezhan. Ha pa ho doe gouelc’hed ho dillad,\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/85&oldid=114875 »\nKemmoù diwezhañ degaset d'ar bajenn-mañ d'an 4 Ebr 2018, da 09:13.


reiñ da c'houzout - Wikeriadur\nreiñ da c'houzout\nSavet diwar ar verb reiñ, an araogenn da hag ar verb gouzout\nreiñ da c'houzout /Distagadur ?/\nReiñ un dra bennak da c'houzout (da c'hoût)\nA-bouez bras eo reiñ da c'houzout pezh a c'hoarvez e-barzh ar vuhez pemdeziek. Jean Tricoire, Me a gomzo brezoneg. 1990. p 138\nAn disterañ ma rofomp da c'houzout, e tiflipo 'vel ur silienn eus a dre hon daouarn. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 96.)\nPa erruas er sal e reas ur skarzhig d'e c'hourlañchenn, kement ha reiñ da c'houzout e oa aze. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 96.)\nReiñ un dra bennak da c'houzout (da c'hoût) da unan bennak\nAr c'hi, pa'z arru tud diavaez, a ro deomp da c'houzout. — (Jules Gros, Le trésor du breton parlé Deuxième Partie, 1970, p. 437.)\nSe a oa da reiñ da c'houzout deomp e oa o vont ac'hann. — (Jules Gros, Le trésor du breton parlé Deuxième Partie, 1970, p. 438.)\nAc'hanta ! ma welit un dra bennaket, roit din da c'hoût, mar plij ganeoc'h. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 262.)\n...a c'hrozmole ar c'habiten en ur hejañ e letern da reiñ d'ar re oa er porzh da c'houzout o doa kavet ar c'horf. — (Goulc'han Kervella, Brezel ar Rigadell, Al Liamm, 1994, p. 25.)\nNoz ha deiz e sone ur wech an amzer hag a bep eil hor c'horn boud hag ar c'hleron, kement ha reiñ da c'houzout d'an holl e oa eno listri brezel deut da vezañ ken arvarus ha kerreg. — (Jarl Priel, Va Zammig Buhez, Al Liamm, 1954, p. 107.)\nRoet e voe dimp 'ta da c'houzout e tleemp mont dirak Auberive nepell diouzh Mourmelon le Grand, ... — (Jarl Priel, Amañ hag Ahont, Al Liamm, 1957, p. 27.)\ngalleg : faire savoir quelque chose (fr)\ngalleg : avertir quelqu'un de quelque chose (fr) , faire savoir quelque chose à quelqu'un (fr)\nAdtapet diwar « https://br.wiktionary.org/w/index.php?title=reiñ_da_c%27houzout&oldid=226660 »\nKemmoù diwezhañ degaset d'ar bajenn-mañ d'an 10 Kzu 2016, da 12:58.


WebNoz 7 war-eeun diouzh Roazhon (20/07/2007)\nОтправлено Pкr Le Roux\nPкr Le Roux\n13 June, 2007 11:11PM\nAppel а participation au Webnoz 7 en direct de Rennes le 20 juin 2007\nWebNoz 7 war-eeun diouzh Roazhon\nd’an 20 a viz Mezheven, da 8 eur 30 noz\nEstraсjourien staliet e Breizh\nBretoned staliet en estrenvro…\nPeseurt skeudenn o deus deus Breizh ?\nDeus he ekonomiezh, deus he folitikerezh, deus he sevenadur ?\nHa gwir eo ez eo Breizh « etrebroadel » ? Ken digor-se eo war ar bed ? A-live emaс, da vat, gant ar bedelekadur ?\nSavet e vo ar goulennoщ-se e-kerzh ar WebNoz, didro, ouzh ar Vretoned o vevaс e broioщ all (gant skoazell an OBE) hag ouzh estraсjourien o deus choazet bevaс e Breizh (hag a gomz brezhoneg). Flapet e vo war-eeun gant Bretoned staliet e penn all ar bed, dre ar genrouedad. Seurferien ar bed a-bezh a c’hallo lвret o soсj, n’eus forzh pevare.\nEmgav gante neuze d’an 20 a viz Mezheven, da 8 eur 30 noz, war-eeun hag evit ar wech kentaс diouzh Roazhon, kreizenn studierien etrebroadel, e-lec’h ma ya an deskiс brezhoneg war-gresk.\nGwagenn.tv : dre ar prenestr\nDigorit an nor dezhe hag e tremenint dre ar prenestr ! Ha don’t a ray skipailh aozourien al lec’hienn gwagenn.tv da rannaс ganeomp o raktresoщ diroll. O paouez bezaс priziet eo o lec’hienn da geсver Prizioщ an Dazont (Rannvro Breizh hag Ofis ar Brezhoneg).\nBretoned dre ar bed hag a-dreuz an amzer : don’t a ray Paolig Combot (Skol Vreizh) da gontaс deomp eus L’Orient des Bretons au Moyen Age, gant an istorour Jean-Christophe Cassard. Yann Bijer a ginnigo-eс e romant nevez, Avel Gornфg (embannet e ti Al Liamm), hag a gas ac’hanomp da Vro-Vigoudenn, da vare an Eil Brezel bed.\nEvel bewech e c’hallo ar surferien sevel o goulennoщ diouzhtu, a-raok an abadenn memes, war hol lec’hienn www.brezhoweb.com, ha kas o goulennoщ war-eeun d’an dud pedet e-kerzh an abadenn.\nKASIT HO KOULENNOЩ DEOMP DIOUZHTU WAR FOROM BREZHOWEB.COM !\nWar 3 lec’hienn e vo skignet an abadenn, da nebeutaс : brezhoweb.com, surlaplace.tv, armortv.fr\nContact: Pierre LE Roux\nPour bretons du Monde - OBE\nRe: WebNoz 7 war-eeun diouzh Roazhon (20/06/2007)\n13 June, 2007 11:13PM\nWebNoz 7 war-eeun diouzh Roazhon (20/06/2007)


Pajenn:Morvan - Buez ar Zent, 1894.djvu/283 - Wikimammenn\nPajenn:Morvan - Buez ar Zent, 1894.djvu/283\nBruno en doa kement a zevosion evit sant Per ha kement a respet evit ar pab ma’z ea bep bloaz da Rom. Eur blavez, epad m’edo eno, ar vosenn en em lakeaz etouez ar re a ioa oc’h ober koumpagnunez d’ezhan, hag ar re-ma a ioa ouspenn pemp kant anezho etre tud a iliz ha tud all. Ar Zant a oue rannet he galoun o velet peger buhan e vezet skubet gant ar c’hlenved-se; mes ne zaleaz ket da gaout louzou outhan. Souba a eure ar rele-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/283&oldid=137474 »


Pajenn:Morvan - Buez ar Zent, 1894.djvu/184 - Wikimammenn\nPajenn:Morvan - Buez ar Zent, 1894.djvu/184\nha da jom eno epad ann noz heb tamm dillad ebed var ho zro. E kichen al lenn, e oue dalc’het dour zomm enn eul laouer bennag evit ann nep a garche nac’h he feiz. Neuze ann daou-ugent soudard a reaz asambles ar bedenn-ma da Jezuz-Krist: « — Emaomp ama daou-ugent var ann dachenn ; roit d’eomp ive daou-ugent kurunenn ! »\nE kreiz ann noz, ar goardou a ioa lakeat d’ho diouall a oue gounezet holl gant ar c’hoant kousket nemed unan. Ha setu hema ha guelet eur sklerijenn, skeduz evel ann heol, o para var al lenn, hag eur vandenn elez o tiskenn euz ann env nao gurunenn ha tregont gantho.\nChom a reaz mantret o velet kement all, ha nec’het oa o klask gouzout perak ne oa gant ann elez nemed nao gurunenn ha tregont. « — Ar zoudarded a zo daou-ugent anezho, emezhan outhan he-unan, e pe leac’h eta ema kurunenn ann daou-ugentved ? »\nEpad m’edo ar zonj-se o tremen dre he spered, e remerkaz unan euz ann daou-ugent soudard o tont da glask ann dour zomm. Ar reuzeudik-ma n’oa ket bet krenv aoualc’h he galoun evit herzel oc’h ar riou. Hogen, mervel a eure prest goude m’oa en em daolet enn dour zomm, hag evelse siouaz ! e kollaz var eunn dro he vuez hag he ene. Doue en devoa koulzgoude selaouet pedenn ar vezerien zantel.\nAr goard a anavezaz raktal ar virionez euz ar relijion gristen, hag o veza dihunet he gamaladed, e lavaraz d’ezho : « — Me ive a zo kristen. » Kerkent e tiviskaz he zillad dirazho, hag ez eaz var al lenn da gemeret plas ann hini a ioa manket he galoun d’ezhan. Er feson-ze e oue selaouet pedenn ar zoudarded kristen : daou-ugent oant erruet var ann dachenn, ha gant ar goard a ioa en em lakeat enn ho zouez daou-ugent a oue ive kurunet.\nA benn antronoz-vintin, ann daou-ugent merzer a ioa sounnet ho izili outho ha dija hanter-varo gant ar riou. Evit ho feur-gas, e oue torret ha bruzunet ho divesker d’ezho a daoliou baz, ha goudeze e oue lakeat ho c’horfou e kirri braz evit ho c’has da zevi. Ar iaouanka anezho,\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/184&oldid=137364 »


Pajenn:Morvan - Buez ar Zent, 1894.djvu/171 - Wikimammenn\nPajenn:Morvan - Buez ar Zent, 1894.djvu/171\nar c’houec’hved devez a viz meurs\nAr zantez-ma a ioa ginidik euz ar Pikardi, hag a oue hanvet Koletta abalamour d’ann devosion o devoa he zad hag he mamm evit sant Nikolas. Kentre ma teuaz da anaout ann Aotrou Doue, e teuaz ive d’he garet ha d’he zervicha euz a greiz he c’haloun. Ken humbl oa m’e deveze plijadur pa veze disprijet pe skandalet, pe pa veze great mez d’ezhi. O veza klevet meuli he gened, e pedaz ann Aotrou Doue da lamet diganthi eunn dra hag a c’hellje beza kaoz d’ezhi d’en em goll. Doue a zelaouaz he fedenn, ha chench a reaz heb dale enn eunn hevelep feson ma chomaz drouklivet, treut ha distrounket-holl hed ann nemorant euz he buez.\nD’ann oad a zaou pe dri bloaz var’nn ugent, ez eaz e Trede-Urs sant Fransez, ha goudeze ec’h en em dennaz enn eunn tiik bihan a oue savet evithi gant tud he bro. Eno e kastizaz he c’horf dre ar rusta pinijennou. Dougen a rea diou jadenn houarn e kroaz var he stomok, ha gant ann amzer ar chadennou-ze a zankaz ennhi betek ar\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/171&oldid=137350 »


Pajenn:Morvan - Buez ar Zent, 1894.djvu/56 - Wikimammenn\nPajenn:Morvan - Buez ar Zent, 1894.djvu/56\n19 a C’henver\nsant kanut, roue ha merzer\nann naontekved devez a viz genver\nKanut a ioa mab da Zuenon, roue ann Danemark. Enn amzer ma oa c’hoaz bugel, ann holl a remerkaz he feiz, he zevosion hag he furnez, hag ar vertuziou-ze ne rejont nemed kreski gant ann oad ha dre ann deskadurez kristen a oue roet d’ezhan.\nO veza bet lakeat da roue er bloaz 1080, goude maro he dad hag he vreur kosa, e c’hounezaz viktoriou braz var ar boblou divar dro ; ar re-ma a ioa c’hoaz gouez ha paian, hag a rea kalz drouk d’he zujidi. Goudeze e poaniaz da c’hounit ar boblou-ze da Jezuz-Krist, hag e kasaz d’ezho misionerien evit ho c’helenn var guirioneziou ar feiz ; rak ar pez a glaske da genta e peb tra oa gloar Doue ha silvidigez ann eneou. Pa zistroaz d’ar gear goude m’oa echu ar vrezel, e lakeaz he gurunenn ebarz treid Jezuz stag ouz ar groaz, hag ec’h en em voestlaz he-unan gant he holl rouantelez da Roue ar rouaned ha da Vestr ann holl vistri euz ann douar.\nNeuze e reaz sevel eur maread ilizou, kouenchou hag hospitaliou nevez, hag e stagaz outho leveou ha douarou gant eur guir largentez a roue. Rei a eure zoken he gurunenn da iliz Rosklit. Hogen, n’e ket eaz gouzout pegement a dalie ar gurunenn-ze ; mes ar Zant a lavare e tlie ann traou a briz beza e ti ann Aotrou Doue kentoc’h eged e paleziou ar brinsed. C’hoant en doa e vije traou kaer enn ilizou evit ma teuje ar bobl da garet muioc’h ar relijion hag ann offisou.\nKanut a goumprene ervad n’euz ket brasoc’h mirit evit ann den eged o veza treac’h d’ezhan he-unan. Setu perak e poanie heb ehana da lakaat he gorf da zuja d’ar spered. He gastiza a rea gant eur jadennik houarn en doa evit ann dra-ze, ha dindan he zillad all e touge bepred eur c’houriz reun. Ouspenn-ze, e iune aliez, e tremene bem-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/56&oldid=137781 »


Immanuel Kant, prederour Königsberg\nImmanuel Kant (22 viz Ebrel, 1724 – 12 a viz C’hwevrer, 1804) a oa ur prederour alaman eus Königsberg e Prusia ar reter (hiziv Kaliningrad, e Rusia). Sellet e vez outañ evel ouzh unan eus soñjerien Europa a vremañ o deus bet ar brasañ levezon hag evel ar prederour bras diwezhañ eus ar Gouleier. Kant a soñje dezhañ e vefe tu tizhout ar peoc'h beurbad dre an demokratelezh hollvedel hag ar c'henskoazell etrebroadel. Krediñ a rae e teufe drezhe war-wel un istor hollvedel.\nImmanuel Kant a oa bet ganet e 1724 e Königsberg en ur familh lutherian protestant. Ar pevare e oa eus un tiegezh ennañ nav a vugale (pemp anezhe a dizhas an oad gour). Badezet e oa 'Emanuel' met cheñch a reas evit 'Immanuel' goude deskiñ hebraeg. Bevañ a reas holl e vuhez en e gêr c’henidik pe en he c’hichen (kêr-benn Prusia ar reter e oa d’ar c’houlz-se), hep beajiñ pelloc’h evit ur c’hant lev bennak diouzh Königsberg. E dad, Johann Georg Kant (1682–1746), a oa un artizan alaman eus Memel a oa an hini eus kêrioù Prusia a oa ar pellañ er biz d’ar c’houlz-se (Klaipeda, e Lituania hiziv). E vamm Anna Regina Reuter (1697–1737), bet ganet e Nürnberg, a oa merc’h ur gwakolier ha dibrer skosat. Istorioù a-bep seurt a vez tro-dro d'e zoareoù bevañ met an darn anezho a zo bet lakaet didalvez gant studiadennoù evel gant Goldthwait Observations on the Feeling of the Beautiful and Sublime. Alies e vez kontet e veve Kant en un doare reut ha kenurzhiet, gant mojenn an amezeien o reizhañ o orolajoù hervez trouz e dreid pa oa o vale. Biken n'eo bet dimezet, met brudet mat e oa : kelenner selaouet ha skrivagner doujet memes a-raok ma vefe embannet e c'hentañ labourioù prederouriezh. Ur strollad kamaladed en devoa ha gwelet a rae anezho alies, e-touez anezho Joseph Green, ur c'henwerzhour saoz eus Königsberg.\nKANT Immanuel, Kritik der reinen Vernunft (1781), Anaconda Verlag, 2009 ISBN 978-3-86647-408-6 (de) — Projekt Gutenberg-DE (de)\n• Critique of Pure Reason, Dover Publications Inc., 2004 ISBN 978-0-486-43254-0 (en)\n• Critique de la raison pure, Gallimard, 1990 ISBN 978-2-07-032575-7 (fr)\n↑ Keillor, Garrison. The Writer's Almanac for Sunday, April 22nd 2007. Kavet : 2006-04-30.\nAdtapet diwar « https://br.wikipedia.org/w/index.php?title=Immanuel_Kant&oldid=1946296 »\nPrederourien an XVIIIvet kantved\nKemmoù diwezhañ degaset d'ar bajenn-mañ d'an 14 C'hwe 2022, da 07:30.


Buhez ar Sent/1912/Sirill - Wikimammenn\nBuhez ar Sent/1912/Sirill\n◄ Janned de Valois Sirill Raymond Pennafort ►\nSirill o fedas da lezel e dud en peuc’h, mes elec’h terri d’e, e gomzou na rejont nemet o lakat da gounnari gwasoc’h-gwaz, ha, dre zindan, en em glevjont da lazan holl gristenien kêr. Evit en em anaout, o devoa kemeret, da verk, eur bizaou kroc’hen palmez. Eun nozvez eta, eur youc’haden skiltrus a dregarnas : « An tân en iliz ! An tân en iliz ! » Ar gristenien, o klevet eun hevelep kelou, a redas ; mes pôtred an emglev a oa en em guzet er ruzelennou tenvalan hag enkan eus kêr, ha kement hini ne zouge ket ar bizaou kroc’hen palmez a veze mouget, pa goueze etre o daouarn. Da c’houlou-de, e oa eur skrij gwelet an darvoud digouezet epad an noz. Ne zalejor ket da anaout ar re o devoa grêt an tôl, hag ar gristenien, d’o zro, a zailhas war ar judevien, a lazas meur a hini, ha Sirill a harluas ar re-all.\nAn Novasianed, heretiked hag a oa kalz re striz en kenver ar bec’herien, a rê muioc’h a zroug c’hoaz d’ar gristenien, dre o geier, evit ar judevien, dre o lazerez. Sirill a reas kemer o listri sakr ha serri o ilizou. Orest, gouarner Alexandri, a gredas e rê an eskob re e vestr en kêr, hag a gasas klemm d’an impalaer en e eneb.\nSirill a skrivas d’e dro, hag en Konstantinopl e oe kavet mat e oberou. Prest goude, eur baganez, brudet dre he gouiziegez, Hypatia he hano, tamallet da viret ouz Orest d’en em glevêt gant Sirill, a oe lazet gant ar gristenien. Ar bec’h a oe laket, en e bez, war diskoa an eskob ; mes en Konstantinopl, an impalaer Theodoz hen c’havas didamall adarre.\nEn bla 430, e tigoras eur stourmad a badas daou vla, hag a lakas war e hano eul lufr ha na gollo biken. Eur prezeger kaer hag eun den lorc’hus, e hano Nestorius, a oa neuze eskob en Konstantinopl. Fazian a reas en e gelennadurez, o lavaret ne oa Jezuz-Krist, pa oe laket er bed gant ar Werc’hez Vari, nemet eun den, a renas avat, eur vue ken dispar, ma teuas, abalamour da ze, Mab Doue da chom ennan.\nHerve Nestorius, an Itron-Varia, Mamm d’an den m’eo ar C’hrist, n’eo eta, en doare ebet, Mamm da Zoue.\nSirill, pa glevas kemend-all, a skrivas da eskob Konstantinopl da ziskouez d’ezan e fazi ha da glask e c’honid dre gaer.\nNeuze, an holl eskibien a oe digemennet d’eze ’n em vodan en Ephes, da varn, dirak an nenv hag an douar, ar greden neve an evoa c’hoant eskob Konstantinopl da digas en Iliz.\nTriouec’h ha nao-ugent eskob dastumet en iliz Santez-Mari en Ephes, d’an 23 a vezeven 431, a gondaonas ar greden neve, hag a embannas e oa Jezuz-Krist Doue, kerkent ha ma oa den, hag e oa eta ar Werc’hez, en gwirione, Mamm da Zoue, p’eo gwir he devoa laket er bed eur Mab hag a oa Doue. Abarde oa, pa oe douget ar varnedigez-ze ; mes dal ma oe klevet, youc’hadennou skiltrus ha laouen a strinkas eus kalonou Epheziz : «Gloar da Zoue ha d’e Vamm, ar Werc’hez ! Enor d’an eskibien o deus diskaret enebour an Otrou Krist ! »\nHa pa deuas an eskibien er-mêz eus an iliz, an dud, a vil-vern, goleier gante, o diambrougas betek o lojeiz. An tier a oa sklerijennet, an itronezed kristen a zêve c’houez vat, en listri arc’hant, dre ar ruiou.\nJezuz-Krist, an den-Doue, bet grêt dismeganz warnan, a ziskoueze e c’hloar en noz santel-ze. Mes Nestorius ne blegas ket.\nTorret e oe eus e garg. An impalaer Theodoz a reas dêvi e skridou hag e zerri en eur manati. Ac’hane ec’h eas da vervel en eur vro goue !\nSirill, difennour an Iliz, a varvas, an enor war e hano ; hag ar zantelez en e ene, d’an 28 a viz genver 445.\nAn ourgouilh a zo eur garante direiz an eus an den evitan e-unan. Eur c’hlenved eo hag a ra d’an den kouezan er follente, rak n’eus ket a dud ken foll evel ar re a ’n em vag gant avel ha moged.\nKouezan rer en ourgouilh, en meur a zoare : o vezan re stag ouz an doare da welet an unan ; o kaout re a fizianz en hon nerz, en hon galloud hag en hon gouiziegez hon unan ; o vezan dalc’h-mat o ’n em veuli ; o kaout mez o c’houlenn ali eun all ; o ’n em ziskouez santeloc’h ha barrekoc’h eget ne ver en gwirione.\n« Tud a zo, eme sant Fransez a Zal, hag a ve lorc’h enne abalamour m’emaint war eur marc’h brao, abalamour m’o deus eur bluen ouz o zog, abalamour m’int gwisket kaer ; re-all, abalamour m’o deus baro a c’hallont da rodellan, ha bleo a c’hallont da roudennan ; re-all, abalamour ma ouzont dansal, c’hoari ha kanan ; re-all, war digare m’o deus eun tamm deskadurez, a fell d’eze bezan enoret ha doujet gant an holl ; re-all a denn lorc’h eus o gened hag a gred eo dleet da zellou an holl paran warne. »\nKement se zo follente, « rak, eme sant Pol, petra ho peus ha n’ho pefe ket bet, ha ma ho peus-han bet, perak tennan gloar anezan ? »\nAn dud ourgouilhus a ra rukun da Zoue hag a zo kasaet gant o nesan. Pa gouezont, e kouezont ken izel m’o deve mil boan o sevel.\nDiskennomp en hon c’honsianz ; gwelomp penôs eman an treo ganimp, hag anavezomp evit mat pegen gwir eo lavar Mikêl an Nobletz :\nGloar an douar n’an eo netra.\nAdtapet diwar « https://br.wikisource.org/w/index.php?title=Buhez_ar_Sent/1912/Sirill&oldid=36312 »\nKemmoù diwezhañ degaset d'ar bajenn-mañ d'an 11 Mez 2012, da 13:33.


Ar skrivadenn - Milio hag ar viziterien noz, 2. Youenn ha Sten\nLundi 27 juillet 2020 à 9:45 -\nUn danevell polis evit ar grennarded skrivet gant Annie Coz e 2015 hag embannet gant Skol Vreizh\nMilio hag ar viziterien noz\nNevez erruet e Porzh Avel e bro Vigoudenn eo Milio 11 vloaz, un avañtur nevez zo o kregiñ evitañ hag e vignoned tro-dro d'ur boubellenn...gwelet e neus bet Milio tud tro-dro d’ar boubellenn e-kreiz an noz. N'eo ket achu an afer se….un devezh e neus tremenet er skol, mignoned nevez a zo gantañ Youenn ha Sten ! Distroet eo b’ar gêr lec’h oa e vamm Morwenna o c’hortoz anezhañ, lonket eo bet ur merenn-vihan gantañ...\nLennadenn - Milio hag ar viziterien noz, 2. Youenn ha Sten\nSkrivadenn - Milio hag ar viziterien noz, 2. Youenn ha Sten\nDiskenn a ra ur skeud diwar ar marc'h-tan, ha mont etrezek ar boubellenn : un dra bennak zo en e zorn ; sevel a ra golo ar boubellenn, ne wel ket Milio re vat ar pezh emañ an den oc'h ober, met seblantout a ra lakaat un dra bennak e chakod diabarzh e chupenn.\nAnnie Coz, ganet e 1945 e Ploneour-Lanvern, er Vro-Vigoudenn. Kelennerez war an alamaneg eo bet e Roazhon, a-raok mont war he leve ha kregiñ gant studioù brezhoneg er skol-veur.\nà lire aussi Ar skrivadenn - Milio hag ar viziterien noz\nDeux morts et deux blessés grave dans un accident de la route sur la D 268 près d'Arles


Journal de Renaud Camus, jeudi 24 septembre 2015\ncréée le vendredi 25 septembre 2015, 9 h 40\nmodifiée le mercredi 23 mars 2016, 21 h 59Paris, jeudi 24 septembre 2015, hôtel Bourgogne & Montana, ch. 67, minuit & demi. L’autre jour, à l’émission sur Jeanne d’Arc, il était question de cette obscure période qui s’étend ~~~ ~~~~~~ ~~ ~~~~~~ ~~ ~~~ ~~~~~~~~ ~~~~ ~~~~ ~~~~~~~~~~~~~ ~~ ~~~~~~~~~~ : ~~~~~~~ ~~~~~-~~~~~, essentiellement 1429, donc, ~~’~~~~~~~ ~~~’~~~ ~~~~~ ~~~ ~~~~~~~~ ~~~ ~~~~~ ~~~~~~~ ~~~~~~ ~~ ~~~~~~-~~~~-~~~~~~ ~~~~~ ~~~ ~~~~~~~~~~. ~~~ ~~~~~~~~~~~~ ~~~ ~~~~~~~ ~~~~~ ~~~~~ : ~~’~~~~~~~ ~~~~~ ~~~ ~~~~~~~~, ~~~ ~~’~~~~ ~~~~~ qu’une série d’obscures ~~~~~~~~~~~~~ ~~~ ~~’~~~~~~~~ ~~~ ~~~ ~~~~~~~ ~~~~~~~~ ~~~ ~~~~ ~~~~~~~~ ~~~~~~~~~~~ ~~~~~ ~~~~~~~~~~~~ ~~~~~~~~~~~, ~~~~~ ~~~~~~~~ ~~~~~~~~. ~~’~~~~~~~~~~~~ ~~~ ~~~ ~~~~~~~, ~~~~~ ~~~~ ~~~~~~~~~~~, ~~~~~~~~~~~~~ ~~~~~~ ~~~~ reprise en main ~~~ ~~~~~~ : ~~~ ~~~ ~~~~~~ ~~ ~~~~~~ ~~~~~~~~ ~~~~~, ~~~ ~~~~~~ ; ~~ ~~~~~~ ~~~ sens.\nC’est ~~ ~~’~~~~~~~~~ ~~~ ~~~ ~~~~~~~~~~~~~~ ~~~ ~~~ ~~~~~ ~~~~ ~~~ ~~~~~~~~ ~~ cette frustrante époque ~~~ ~~~~~, ~~~~~ ~~~~ ~~~~~~~~ ~~~~~~~~~~ ~~~~~~~~ ~~~~, ~~~ ~~~~~~~~ : ~~~ ~~~~~ ~~ ~~~~~ ~~~ ~~~~~~, ~~~ ~~~~~~~ ~~~ ~~~~~~~, ~~~ ~~~~~~~ ~~~ ~~~ ~~~~ ~~~~~~~ ~~~~~~~~~~ et même exiger ~~~ ~~~~~~~~~~. ~~~ ~~~~~~~~ ~~~~~~~~~~ ~~~~ ~~’~~~~~~~~~ ~~~ ~~~~~~, ~~~ ~~~~~~~~~~, ~~~ ~~~~~~~~ ~~~ ~~~~~~~ ~~~ ~~’~~~~~~~~~, ~~~~ ~~~~~ ~~~~~~ ~~~~ ~~~~ ~~~~~~~~~ ~~~ ~~~~~~~~~ ~~~ ~~~~~~~~~~ sauteraient sur l’occasion, ~~~~~~, ~~~ ~~~~~~~~~~ ~~~~~ ~~~~~~. ~~~ ~~~~~ ~~~~~ ~~~~~~~ ~~~ ~~~~ ~~~~~ ~~~ ~~~~~~, ~~~~~~ Me ~~~~~~~, ~~’~~~~~~~ ~~~~~-~~~~~~~~~~ ~~~ ~~~~~ ; ~~~~~~~ ~~~ ~~~~~~~-~~-~~~ ~~~’~~~ ~~~~~~~~ ~~~~~~~~~~, et cinq cents ~~~ ~~~~~~~~~~~ ~~~~~ ~~~~~~~~~~~~~~, ~~~ ~~~~~~~ ~~~ ~~~ ~~~~ ~~’~~~ ~~~. « ~~~ ~~’~~~~ ~~~’~~~ ~~~~~~, ~~~~~~~~~~~ ~~~ ~~~~~~~ ! », ~~~~~~~ ~~~ ~~~~~ ~~~~~~~~~ ~~~~ ~~~~ — ~~~~~ ~~~ combat, pour ma ~~~~~, ~~~ ~~ ~~ ~~~~ ~~~~~ ~~~ ~~~~ ~~~~~~~ ~~~~ ~~~ ~~~ ~~~~~ ; ~~~ ~~~~~ ~~’~~~ ~~~~~~~ ~~~~~~~~~ ~~~~ là ?\nÀ ~~~~~ ~~~~ ~~~~~~~~~~~~ ~~~ ~~~~ ~~~~~ ~~~~~~~ beau jeu de ~~~~~~ ~~~~~~~~~~ ~~~~ ~~~ ~~~ ~~~~~ ~~~~ ~~~~~~~ ~~’~~~~ — ~~’~~~~ ~~~~ ~~~ ~~~ ~~~~~ — ~~~ ~~~~ ~~~ ~~’~~~ ~~~~ ~~~~~~~~ ~~~ ~~~~~ (~~’~~~~ ~~~~~~ sûr)…\nToutes les allocutions prononcées ~~~~~~~~ ~~~ ~~~~ ~~~~~~~, ~~~ ~~~~~~ ~~~~ ~~~~ ~~~~~~~~~~~~ ~~~~~ ~~~ ~~~~~~~~ ~~~~~~~, ~~~~ ~~~ ~~~~~~~ ~~~~~~ ~~~~~ ~~~~ ~~~~~~~~~~~, ~~~~~ ~~~ ~~~~~~~ ~~~~~~~~~~~ ~~’~~~~~~~~. ~~~~~~~~ ~~~~~~~~ et Michel Le ~~~~~’~~ ~~~~~~~~ ~~~~ ~~~~~~ ~~~~~~~~~~~~~~ ~~~ ~~’~~~-~~~~~~~~. ~~~~ ~~~~~ ~~~~~ ~~’~~~~~~~ ~~~ ~~~~, ~~~ ~~~~ ~~~ ~~~~~~ ~~~~~~ ~~~ ~~~~~ ~~~~ ~~~’~~~ ~~~ ~~~~~~~, ~~~~~~ ~~~ ~~~~~ représentant du NON. ~~ ~~~~~~~ ~~~ ~~~~~ ~~~~~~~ ~~~~~-~~~ ~~~ ~~~~~, ~~~ ~~~~~~~-~~~ ~~~’~~ ~~~~~~~ ~~~ ~~~~-~~~~~, ~~~~ ~~~ ~~~~~~~ ~~~~ ~~~~~~, ~~~’~~~ ~~’~~ ~~ ~~~~ ~~~~~ ~~~ ~~~ ~~~~~~ ~~~~~ avant ?\nJe recrute pour ~~~ ~~~~, ~~~~~ ~~~~~ ~~~~ ~~~~~~~~~~~ ~~~ ~~~~~~~~~~ ~~~ ~~~~~~~~~ ~~ ~~’~~~~~~. ~~~~~~~~~~~ ~~ ~~~~~~~~~, ~~~~-~~~ ~~~~ ~~~ ~~~ ~~~~~ ~~~~ ~~~~~~~~~~~, ~~~~~~ ~~~ ~~~~ ~~. ~~~~~~~, ou trompeur, plutôt, ~~~~-~~~ ~~~~ ~~~ ~~~ ~~~~~~~ ~~~~ ~~~~ ~~~~~, ~~~~~~~~ ~~~ ~~~~ ~~~~~~~ ~~ ~~~~~~~~~~ ~~~~~~~~ ~~~~~~ ~~~~ ~~’~~~~~~~ ~~~~ (~~~~~~~~~~~~~, ~~ ~~~~~~~ ~~~~~ ~~~~~~~) (~~~~~ ~~~~ ~~~~~~ d’avoir des banderoles, ~~~ ~~~~ ~~~~~~~~~ ~~~~~ ~~~~~~) ? ~~~~ ~~~~~~~~~~~~ ~~~~~~~~ ~~~~~~~~~~~~~~~~ ~~ ~~~~~~ ~~~~ ~~~~~~~ ~~~ ~~~~ ~~~~~~ ~~~ voyage.\nLe ~~~~~~~ ~~~~~~~~, ~~~~~ ~~~~ ~~’~~~ ~~~~~ (~~~~ ~~~~ ~~~~~~~-~~~~~~~~ ! Nous sommes rentrés ~~ ~~~~~ ~~~ ~~~ ~~~~~~ ~~~~~~~~), ~~~~, ~~~~~~ ~~~~~~~~~, ~~~’~~~ ~~~~~~~~~ ~~~~~~~~~ ~~~~ ~~~~~~~~, ~~~~~~~~ ~~~~~~ ~~~ ~~~~~~~~. ~~~~~ ~~~~~, ~~~~~ à qui ? ~~’~~~~~~~ ~~~~ ~~~ ~~~ suis pas sûr ~~’~~~~~~~~ ~~ ~~~~~~ ~~~~ ; ~~~~~~~~ ~~~~ ~~~~~, ~~’~~~~~~~~~. ~~~~~~~~~ ~~~~ ~~~~~~~~ ~~~~~ ~~~~ ~~~~~~~~, ~~~~~~ ~~’~~~ ~~’~~~~~~~~~ ~~’~~~~~~~~ ~~~~ ~~~~~~~~, ~~~ ~~~~~ ~~~~~~~ ~~~~ ~~~~~~~~~~~~~, ~~~ ~~~~~~~~~~ d’une appartenance ? L’appartenance ~~ ~~~~~~ ~~~~~~~~, ~~ ~~~~~~ ~~~~~~~~~~~~~, ~~ ~~~~~~ ~~~~~, ~~ ~~~~~~ ~~~~~~~~~, ~~~ ~~~~~ ~~~~~~~ ~~~~~ pas ?\nMon ~~~~~, ~~’~~~~ ~~~’~~~ ~~~~~~~~ ~~~~~~~~~~~ ~~~~ ~~~~~~ : ~~~~ ~~~~~~ ~~~ centaines de milliers ~~~ ~~~~~ ~~~ ~~~~~~~~~ ~~~ ~~~~~~~~~ ~~~ ~~’~~~~~~~~~~ ~~~~ ~~~~ ~~~~~ ~~~~~~~~~~~~, ~~~ ~~~~~ ~~~~~~~~~~~, ~~~~~ ~~~~ ~~~~~~~ ~~~’~~~~~~ ~~~~~~~~~~, ~~~~~~~~~~~~~~ ~~’~~~~ ~~~~~~~~ ~~~ ~~~~~~ (~~~ ~~~~~~~~~~~ de peuple et ~~~ ~~~~~~~~~~~~~) ; ~~~~~~~~~~~~~~~ ~~~~ ~~~~~~~~~~, ~~~~~ ~~~~~~, ~~~’~~~ ~~~ ~~~~ ~~~~ ~~~~~~~~~ ~~’~~~~~~~~, ~~~~~ ~~~~ ~~~~~~~~~~~~~ ; ~~~~~~~~~~~~~~ ~~~ ~~~~~ ~~~~~~~~~~~~~~ ~~’~~~~~~~~~ ~~~~ ~~~~~ ~~~~~~ ~~~~~~~~~~ ~~~~~~~~, ~~~ leur puissance manifeste. ~~~ ~~~~~ ~~~ ~~~~~~~-~~~~~, ~~~~~~~ ~~~ ~~~~~~~ ~~’~~~~~~ : ~~~ ~~~~~~~~, ~~~~~~ ~~~~~~ ~~~~~~ ~~~~ ~~~~~~~, ~~~ ~~~~~~~ ~~~ ~~~~~, ~~~~~~ ~~~~ ~~~~ ~~~~~~~~~~~, ~~~ ~~~~~~~-~~~ ~~~~ ~~~~~~~~~~~~~~~~~ — je continue ~~~ ~~~~~~~ ~~~~ ~~’~~~~~~ ~~~ ~~~~~~ ~~~~~. ~~~~~ ~~~ ~~~ ~~~~~ ~~~~ ~~’~~~~~, ~~~~~~~’~~~~~ ~~~ ~~~~~~~ ~~~~, ~~~’~~~~~ ~~~~ ~~~~~ ~~~~~~, ~~~~~ ~~~~~~ ~~~~ ~~~ ~~~~~.\nvoir l’entrée du jeudi 24 septembre 2015 et son image dans Le Jour ni l’Heure


Alexandra Maria Lara, pe Alexandra Plătăreanu hervez hec'h anv-dimezell, ganet d'an 12 a viz Du 1978 e Bukarest, a zo un aktourez alaman, genidik eus Roumania.\nE Bukarest e voe ganet, ha hi bugel nemeti an aktor Valentin Plătăreanu hag e wreg Doina. E 1983 e tivizas he familh dilojañ da Alamagn ar C'hornôg evit tec'hout rak diktatouriezh Nicolae Ceauşescu. Daoust m'o devoa soñjet mont betek Kanada e oant aet d'en em staliañ da Freiburg im Breisgau, e Baden-Württemberg.\nKen abred ha pa oa 16 vloaz e c'hoarias e filmoù skinwel. He ferzh brudetañ a voe er film Der Untergang (2004) ma c'hoarias perzh Traudl Junge, hag a oa sekretourez Adolf Hitler. Plijout a reas ar pezh he doa graet er film-se da Francis Ford Coppola, neuze e skrivas ur lizher dezhi da ginnig dezhi c'hoari ur perzh bras en e film Youth Without Youth (2007). E 2007 e c'hoarias er film The Dust of Time gant Theo Angelopoulos, asambles gant aktorien all evel Harvey Keitel ha Bruno Ganz hag er memes bloavezh e c'hoarias perzh Annick Honoré (karedig Ian Curtis) er film Control.\nHe filmoù (un dibab nemetken)[kemmañ | kemmañ ar vammenn]\n2001 : Der Tunnel\n2002 : Liebe und Verrat\n2002 : Napoleon\n2004 : Der Untergang\n2007 : Youth Without Youth\n2011 : Rubbeldiekatz\n2013 : Imagine\nAlexandra Maria Lara war IMDB\nAdtapet diwar « https://br.wikipedia.org/w/index.php?title=Alexandra_Maria_Lara&oldid=1951318 »


Kentaro Miura - Wikipedia\nKentaro Miura (三浦 建太郎, Miura Kentarō), ganet d'an 11 a viz Gouhere 1966 hag aet da Anaon d'ar 6 a viz Mae 2021, a oa un arzour manga japanat. Dreistbrudet eo evit e labour war an heuliad manga dark fantasy Berserk, a oa bet kroget an embann anezhañ e 1989 betek marv an aozer.\nEr bloaz 2002 e voe deroet ar Priz Sevenadurel Tezuka Osamu (手塚治虫文化賞, Tezuka Osamu Bunkashō) da Viura Kentaro.\nEn holl ez eus bet gwerzhet muioc'h evit 50 milion a skouerennoù eus Berserk betek 2021. Unan eus ar re gant ar brud brasañ betek-henn eo an heuliad-se neuze.\n2.1 Heuliadoù manga\nGanet e oa bet e Chiba, kêr-benn ar brefedelezh, e-tal Tōkyō en tu all d'ar bae. D'e 10 vloaz, e 1976, ez aozas e vanga kentañ, Miuranger, a voe embannet e kazetenn e skol ; 40 rann a voe en heuliad. Er bloaz 1977 e savas Miura e eil manga, Ken no michi (剣への道, '"An Hent d'ar C'hleze"), ma reas gant liv Sina evit ar wech kentañ. Daou vloaz goude e krogas da implijout teknikoù a-vicher.\nP'edo el lise, e 1982, ez emezelas en ur strollad arzourien a embanne o oberennoù er skol. En hevelep bloaz e voe embannet e labour en ur gelaouenn. D'e 18 vloaz e labouras e-pad ur pennadig gant ar mangaka Morikawa Jōji (* 1966), a zo brudet evit Hajime no Ippo (はじめの一歩, "Ar C'hammed Kentañ") ; buan avat e voe adkaset Miura d'ar gêr, pa lavaras Morikawa n'en devoa netra da gelenn dezhañ ouzhpenn d'an donezon a ziskoueze dija.\nEr bloaz 1985 e klaskas Miura Kentaro bezañ degemeret e Kevrenn an Arzoù ar Skol-Veur brevez Nihon (日本大学, Nihon Daigaku, berraet e 日大 Nichidai), ar pezh a voe graet goude ensellet e raktres Futatabi (再び "A-nevez") ; diwezhatoc'h e voe deroet ur priz dezhañ evit Futatabi gant ar sizhunieg Weekly Shōnen Magazine. Er gelaouenn-se e voe embannet heuliad kentañ Miura, hep ober berzh avat.\nTri bloaz goude, e 1988, p'edo Miura o kenlabourat gant Okamura Yoshiyuki (Buronson, bet ganet e 1947) war ur manga anvet Orō (王狼, "Roue ar Bleizi") e voe embannet un tañva eus Berserk war 48 pajenn e Gekkan ComiComi ; e 1989 e voe boulc'het an heuliad da vat er mizieg Monthly Animal House, a droas da Young Animal diwezhatoc'h.\nE 1990 e kenlabouras Miura gant Buronson adarre evit ar manga Japan, a voe embannet er Young Animal ivez tra ma kendalc'he gant Berserk.\nEr bloaz 1997, Miura Kentaro a c'hoursellas un azasadur eus Berserk e 25 rann tresadennoù-bev, a voe skignet gant Nippon Television (NTV). Heñvel a reas e 1999 evit ar c'hoari video Sword of the Berserk: Gut's Rage, embannet gant Dreamcast.\nAdalek 2006, Miura a baouezas alies hag a-brantadoù hir gant Berserk, ar pezh na viras ket ouzh ar manga a dizhout 40 levrenn e 2018, ha tremen 50 milion a skouerennoù gwerzhet er bed a-bezh (sifroù Mae 2021).\nE 2013 ez embannas Miura e Japan ur manga a-zisrann anvet Gigantomakhia, a voe Giganto Maxia er bed saoznek dre an ti stadunanat Dark Horse e 2016.\nEr bloaz 2019, Miura a savas ur manga berr anvet Duranki dre e studio prevez, Studio Gaga ; embannet e voe a-bennadoù er gelaouenn Young Animal Zero.\nD'an 20 a viz Mae 2021, an ti-embann Hakusensha a gemennas e oa marvet Miura Kentaro da 54 bloaz d'ar 6 a viz Mae.\n1976 : Miuranger\n1976 : Ken e no Michi\n1985 : Noa\n1989 : King of Wolves\n1989-2021 : (Berserk ベルセルク Beruseruku), Hakusensha\n2019-2021 : Duranki\n↑ (fr) Anime News Network, 20/05/2021\n↑ 2,0 2,1 ha2,2 (en) Miura, Kentaro : Berserk, rann 1, Dark Horse Manga, 2019 (ISBN 978-1-5067-1198-0)\n↑ (fr) Animeland\n↑ (en) Madman\n↑ (en) Anime News Network, 17/05/2015\n↑ (en) Anime News Network, 22/08/2019\nAdtapet diwar « https://br.wikipedia.org/w/index.php?title=Kentaro_Miura&oldid=1978941 »\nDernière modification le 6 Meu 2022, à 12:18\nKemmoù diwezhañ degaset d'ar bajenn-mañ d'an 6 Meu 2022, da 12:18.


Agamemnon en e goazez, e vazh-roue en e zorn, tamm eus golo ul lekanis attikat dremmoù ruz warnañ, war-dro 410-400 kent JK, Mirdi Broadel Hendraouriezh Tarenta.\nMaskl mikenaiat, anvet « maskl Agamemnon », XVIvet kantved kent JK, Mirdi Broadel Hendraouriezh Aten.\nAgamemnon (henc'hresianeg : Ἀγαμέμνων / Agamémnôn, « divrall, pennek ») a oa roue Argos, hag unan eus harozed brezel Troia.\nMab e oa da Atreüs, roue Mykenai (pe Argos) ha d'ar rouanez Aerope, ha breur da Venelaos. Hervez mammennoù all e vefe mab da Bleisthenes (a oa mab pe tad Atreüs), a vije bet kentañ pried Aerope.\nWar-lerc'h muntr Atreüs gant Aigisthos ha Thyestes, a gemeras penn rouantelezh Argos, e voe ret da Agamemnon ha Menelaos kemer hent an harlu. Repu a gavjont e ti Tyndareos, roue Sparta, ha dimeziñ a rejont gant e verc'hed, Klytaimnestra hag Helene.\nTeir merc'h en doe Agamemnon gant e wreg : Ifigeneia, C'hrysothemis ha Laodike. Diwezhatoc'h e voe lakaet Elektra er vojenn ; ur mab o doe ivez, Orestes e anv.\nKontet eo Brezel Troia en Ilias, meurgan Homeros.\nSkrapet e oa bet Helene, pried Menelaos, gant Paris, ur mab da Briamos,roue Troia.\nAgamemnon a gemeras penn un arme da vont da vrezeliñ ouzh Troia.\nPrest e voent da vont kuit a Aoulis, ur geoded e Beotia, pa reas Agamemnon an anoaz d'an doueez Artemis. Meur a abeg a gaver d'he brouez, hervez ar gwengelioù : hervez Aesc'hulos e oa fuloret Artemis rak ar wazed yaouank hag a varvo e Troia. Met, hervez Sofokles e teuas ar bec'h eus disevender Agamemnon pa hemolc'has ul loen sakr d'Artemis ha pa lavaras bezañ par-ha-par dezhi a-fet helmoc'hiñ. Ur vosenn a zegouezhas-hi war ar bobl hag an avel a yeas kuit, ne c'hellent ket merdeiñ neuze. An diouganer Kalc'has a gemennas e vefe sioulaet brouez Artemis ma vefe aberzhet Ifigeneia, merc'h Agamemnon. Met Artemis a asantas ma vefe berzhet un heizez wenn, arpezh a voe graet, ha sevel a reas an avel en-dro.\nAgamemnon a oa penn-komander ar C'hresianed e-pad Brezel Troia. E-kerzh ar stourm e voe lazhet Antifos ha pemzek Troian hervez ar skrivagner latin Caius Julius Hyginus. Met en Ilias emañ diskouezet evel lazher ur c'hantad ouzhpenn e-kerzh e aristea ("Deiz ar c'hlod", ur prantad ma vez graet devoudoù uhel gant ur brezeler hag a ya da vout un haroz karet bras gant an doueed)\nLakaet e veze Agamemnon da unan eus tri brezeler gwellañ ar C'hresianed, a-raok e aristea zoken. Taolennet eo e c'halloud gant Akilles e kan XXIII an Ilias, ma anzav ec'h eo Agamemnon "an hini kreñvañ hag ampartañ er goafata". Ouzhpenn da se ne vez ket goulennet skoazell an doueed gantañ morse. Hepte e c'hallas degas an dismantr e-touesk renkadoù an Droianed memestra, tost kement hag Akilles.\nAn Ilias a gont istor ar bec'h a savas etre Agamemnon hag Akilles e bloavezhioù diwezhañ ar brezel.\n↑ (la) Caius Julius Hyginus, Fabulae 114, 115.\n↑ (fr) Kan XXIII\nAdtapet diwar « https://br.wikipedia.org/w/index.php?title=Agamemnon&oldid=1976384 »


Ar Bihan - Wikimammenn\nLe Dault, 1950 (p. 230-235)\n◄ Ar C’hornandon du hag ar Peulvan ruz Ar Bihan Yann Seitek ►\nMamm ar Bihan a oa aet d’ar foar. Eun eur goude, setu eur glaouaer o tont, eun azen du gantañ. Hag heñ da skei war an nor.\n« N’eus ket ezomm a c’hlaou ? » emezañ.\n« Nann, » eme ar Bihan.\n« Glaou ho pezo ? »\n« N’am bezo ket ! »\n« Mont a ran tre memes tra. »\n« Na zeuit ket ! »\n« Sell ! eur marmouz eveldout eo a viro ouzin ? »\nAr Bihan a lamm gantañ raktal, a ro eun taol dorn d’ezañ etre e zaoulagad, hag a stlap anezañ dindan treid an azen du. Ar glaouaer a ya droug ennañ o veza ma ’z eo bet ruilhet gant eun tamm tra bitous e-giz-se. Sevel a ra, ha yao war ar Bihan. Hemañ a ro eur flac’had d’ezañ, hag her c’has adarre dindan treid an azen du. Breugal a ra hemañ, ha d’ar Bihan : « Lazet eo va mestr ganez. N’em eus ket keuz d’ezañ, rak bazatet oun bet gantañ meur a wech. »\nSouezet eo ar Bihan o klevout eun azen o kaozeal : « Te n’eo ket eun azen ez out ? » emezañ.\n« E feiz, n’oun ket. Seiz vloaz ’zo, avat ez eus eun azen ac’hanoun. Diagent e oan mab eun denjentil. »\n« Mab eun denjentil ? »\n« Kuz ar glaouaer e kreiz ar bern teil ; kae en ti goude hag e livirin va abadenn d’it. »\nGraet kement-se, setu an azen :\n« Mab oun d’eun denjentil ; bugel mat ha sentus n’oun ket bet. Maro oun gant eun ene du-du d’in ha, paneve d’ar Werc’hez, e vijen bremañ o leski e tan an ifern. Bemdez e lavaren eur Bater hag eun Ave en enor d’ezi, hag hi he deus bet truez ouzin. Goulenn a eure digant he mab beza mat em c’heñver. Heñ a glevas ouz e vamm hag, e lec’h beta striñket en tan, e voe graet eun azen ac’hanoun. Hag e voen roet d’eur glaouaer evit seiz vloaz, nemet lazet e vije araok. Ar glaouaer-se a oa mevel an diaoul beo : me eo am eus roet nerz a-walc’h d’it da zont a-benn anezañ ; met n’eo ket echu gantañ c’hoaz. ’Benn seiz deiz ac’han e savo buhez ennañ adarre, ha disklipa a ray ac’hanout, kig ha eskern, mar bezes-te amañ. »\n« Da belec’h ez in da guz ? N’oun ket bet aet morse ac’han, ha ne garfen ket kuitaat va mamm. »\n« Ha ne vefe ket gwelloc’h d’it kuitaat da vamm eget beza lazet gant ar glaouaer ha mont da leski da viken en ifern ? »\n« Gwelloc’h eo sur. Met n’ouzon ket da belec’h mont. Hogen, peogwir eo te ac’h eus roet nerz d’in da drec’hi war ar glaouaer, te ivez, kredabl, a ouezo pelec’h souchat ac’hanoun, ’ket ’ta ? »\n« Anavezout a rez Enezenn al Loc’h ? »\n« Va mamm-goz a zo bet eno. Me, avat, n’oun ket. »\n« Me a gaso ac’hanout di warc’hoaz da noz. Eur manati a zo dindan an douar en enezenn, hag ennañ ez eus eul lean koz hag a wel ar Werc’hez bep sadorn. Lavar d’ezañ ar pez ac’h eus graet, hag heñ a roio kuzul mat d’it. Gra kement a c’hourc’hemenno d’it : gwelloc’h eo paea er bed-mañ eget paea er bed-all… Gouzout a rez pelec’h emañ ar c’hleuz demdost d’ar c’hastell koz ? »\n« Bez eno da ziv eur warc’hoaz-vintin ; me a vezo eno, ha kas a rin ac’hanout da Enezenn al Loc’h. »\n« Hag e vezin. Met ha ma sav buhez er glaouaer ? »\n« Maro e chomo, nemet lavarout a rafez da unan-bennak ar pez ac’h eus graet. Ma tiskleriez eun dra pe dra e savo eus e vern teil d’ho laza, te ha da vamm. »\n« Ne glevo gour grik ganin. »\nDeuet mamm ar Bihan d’ar gêr, hi d’ezañ : « N’eus bet den amañ ? »\n« Gour ? »\n« Eo, eur marc’hadour seier fetis. Seurt n’en deus bet diganin. »\nHag int da gousket. Klemm a ra ar Bihan, e-kreiz e gousk, o soñjal er glaouaer hag en azen du.\n« Petra ’zo ? » eme ar vamm.\n« Seurt ebet. »\nKousket maro mik e vamm, ar Bihan a ya e-maez an ti hag a gerz betek kleuz ar c’hastell koz. An azen du a zo eno.\n« Pare out ? » emezañ.\n« Hag ez oun, » eme ar Bihan. « Met nec’het e vezo va mamm vat pa welo na vezin ket er gêr. »\n« Tra, tra ! Eur Bihan-all heñvel-poch ouzit a zo en he c’hichen. »\n« Mat eo neuze. Ha mont a ran ganez. »\nSevel a ra war gein an azen. Raktal eun tarz-kurun a zo klevet hag eur pez luc’hedenn gwelet. Eur goumoulenn deo a dremen dre zindan kof an azen. Ar Bihan a zo moredet e zaoulagad ha morgousket a ra. Pa zihun emañ e Enezenn al Loc’h, en e sav dirak al lean koz. Hag hemañ d’ezañ :\n« Da ober petra out deuet amañ, va mab ? »\n« Gouzout a rin dizale. Deus ganin. »\nHag int ha mont eeun dirazo. Digouezet en eur c’hao toullet er roc’hell : « Bremañ, » eme ar manac’h, « kae war bennou da zaoulin, ha lavar piz ha piz d’in kement ac’h eus graet. »\nHag ar Bihan a gont d’al lean ar pez a zo c’hoarvezet gant ar glaouaer. Seiz devez pinijenn rust a zo roet d’ezañ gant ar manac’h : beva e-keit-se gant bara sec’h hepken, ha kerzout, e zaoulin noaz, war ar reier lemm o begou.\n« Echu ar binijenn, setu al lean : « Mall eo d’it mont d’ar gêr. »\n« N’ouzon ket dre be hent mont. »\n« An azen du a gaso ac’hanout. Henoz e teuio d’az kerc’hat. Na lavar da zen out bet amañ. Bez mat ha bev santel avat ! »\n« Ar glaouaer ne raio droug ebet d’in ? »\n« Nikun. Da azen eo aet e-unan peogwir ne oa ket bet mat e-keñver an hini a zo bet roet d’ezañ. Hag azen e vezo e-pad eur bloaz warnugent. Goude-ze ez ay da ziskuiza da virviken. Kae da gousket bremañ. Pa glevi eur c’hloc’h o son, sav gant an diri. Pa vezi war laez e kavi an azen du ha, betek kleuz ar c’hastell koz, e tougo ac’hanout. Ha benniget ra vezi !… »\nHag an azen du d’ar Bihan : « Kae da gavout da vamm bremañ. Ne ouezo ket eo bet cheñchet he mab d’ezi. »\n« Hag ar glaouaer ? »\n« Lavaret ez eus bet d’it, emichañs, na c’hell ober netra d’it. Me a vezo ganez bepred. Kemer em skouarn gleiz ar yalc’h a gavi enni : leun e vezo atao. Gra vad gant an aour-se d’ar beorien, d’an emzivaded ha d’an intañvezed, ha buhez hir az pezo, eur maro mat hag an neñv da c’houde. »\nHag ar Bihan d’ar gêr. Ne ouezas ket e vamm e oa bet eur Bihan-all e plas he faotr.\n’Benn eiz deiz, ar Bihan d’ezi : « Mamm, n’eo ket hirio emañ foar Gastell ? »\n« Mat, mamm, it da brena eur vuoc’h. »\n« Arabat ober goap eus da vamm, pe chañs n’az pezo ket. »\n« Goap ne ran ket. Eur yalc’h am eus kavet, ha peadra da brena eur vuoc’h ha traou-all a zo enni. »\n« Penaos eo deuet ar yalc’h-se d’it ? Diwall mar dout bet dizonest ! »\n« Dizonest n’oun ket bet, met difennet ez eus ouzin lavarout penaos am eus bet anezi. »\n« Ma, ro d’in priz eur vuoc’h. »\n« Setu aze kant skoed : eur vuoc’h vat ho pezo. »\n« Ya. Eur pemoc’h a garfen da gaout ivez. »\n« A-walc’h evit eur wech, va mamm. »\nHag ar vamm d’ar foar. Ar Bihan a ya neuze da gofes gant an aotrou person. Hag e tispleg d’ezañ e dro gant ar glaouer hag an azen du, e veaj e Enezenn al Loc’h, e binijenn, e zistro, e yalc’h.\n« Petra a vad a rin gant houmañ ? » emezañ.\n« Ro d’in talvoudegez eul loen-kezeg evit ma c’hellin mont buanoc’h da welout ar re glañv. »\n« Gwelout a rez an iliz : dizolo eo, freuzet he mogeriou, dare eo da goueza en he foull. Peogwir e chom leun da yalc’h atao, ro d’in peadra da sevel unan nevez. »\n« A galon vat. Nebeut ha nebeut, avat, n’ho pezo ken. »\n« Memes tra. Bennoz Doue warnout ! Gwelloc’h e kavfen kaout anezo holl dioustu. »\n« Setu amañ. »\nHag e tiskarg, hag e tiskarg. Ugent mil lur ; daou gement-all c’hoaz. Hag ar yalc’h a zo leun bepred… Ha dizale eun iliz koant a sav drant e zour dantelezet war-du bro ar stered.\nHag ar Bihan d’ar gêr. E vamm a zo eno, eur vuoc’h kaer ganti.\n« Nag eur vuoc’h vat eo houmañ, » eme ar Bihan. « Na laez a vezo da rei d’an dud ezommek. »\n« N’eo ket laez dre e zien eo o devo. Me a ray amann hag al laez ribot eo a vezo d’ezo. »\n« Laez goroet dioustu (livriz) a root d’ezo va mamm. Ni a zo pinvidik a-walc’h da brena amann. »\n« Koll a rez da benn, va faotr kaez. »\n« Ne ran ket. E-giz ma lavaran e vezo graet. »\nHa graet e voe. An holl a zeuas da gavout ar Bihan da c’houlenn skoazell digantañ en o ezommou, hag heñ a lakaas eürus an holl.\nMervel a eure e vamm hag heñ a zimezas. Adalek neuze ne voe tamm eürus ebet e galon. E wreg a glevas en devoa eur yalc’h vurzudus, hag a lavaras na vije seder ken a vije ar yalc’h etre he daouarn. Ar Bihan ne felle ket d’ezañ, rak difennet groñs e oa bet outañ lavarout seurt da zen, na rei ar yalc’h da zen. Met hi a c’houlenne anezi noz-deiz, hi a glemme, hi a leñve o lavarout na gare ket he fried anezi. ’Benn ar fin e voe roet d’ezi. Hag hi da Gastell ganti da brena mezer ha seiz ker tre. Met pa zigor ar yalc’h da baea, ne gav enni nemet mein vunut… Droug a ya enni, na petra ’ta.\n« Va gwaz en deus graet goap ac’hanoun. Roet en deus d’in ar yalc’had vein-mañ e lec’h ar yalc’h a vez leun atao a aour flamm. M’hen talvezo d’ezañ, nebaon ! »\nHag hi d’ar gêr, hag ober reuz d’ar Bihan.\n« Ar yalc’h wirion ? Eur sac’had mein eo ! »\nDigeri ar yalc’h a ra ar Bihan. Mein hepken a gav enni. Mantret eo, koll a ra e benn, follet eo. Hag heñ kuit d’ar red. Eur sizun goude e voe kavet e gorf war an aod.\nAr Bobl, mae 1906.\nAdtapet diwar « https://br.wikisource.org/w/index.php?title=Ar_Bihan&oldid=149626 »\nDernière modification le 6 C'hwe 2019, à 15:36\nKemmoù diwezhañ degaset d'ar bajenn-mañ d'an 6 C'hwe 2019, da 15:36.


Sujet: Re: Où acheter la Savic Suite Royal 95? Lun 03 Oct 2016, 09:21\nSujet: Re: Où acheter la Savic Suite Royal 95? Lun 03 Oct 2016, 11:28\nSujet: Re: Où acheter la Savic Suite Royal 95? Jeu 13 Oct 2016, 12:49\nSujet: Re: Où acheter la Savic Suite Royal 95? Jeu 13 Oct 2016, 15:53\nSujet: Re: Où acheter la Savic Suite Royal 95? Jeu 13 Oct 2016, 16:13\nSujet: Re: Où acheter la Savic Suite Royal 95? Ven 14 Oct 2016, 09:06\nSujet: Re: Où acheter la Savic Suite Royal 95? Ven 14 Oct 2016, 11:41\nSujet: Re: Où acheter la Savic Suite Royal 95? Ven 14 Oct 2016, 13:40\nSujet: Re: Où acheter la Savic Suite Royal 95? Ven 14 Oct 2016, 13:48\nSujet: Re: Où acheter la Savic Suite Royal 95? Ven 14 Oct 2016, 15:51\nSujet: Re: Où acheter la Savic Suite Royal 95? Ven 14 Oct 2016, 16:29\nSujet: Re: Où acheter la Savic Suite Royal 95? Jeu 20 Oct 2016, 16:35\nSujet: Re: Où acheter la Savic Suite Royal 95? Jeu 20 Oct 2016, 16:51\nSujet: Re: Où acheter la Savic Suite Royal 95? Jeu 20 Oct 2016, 17:02\nSujet: Re: Où acheter la Savic Suite Royal 95? Jeu 20 Oct 2016, 17:33\nSujet: Re: Où acheter la Savic Suite Royal 95? Jeu 20 Oct 2016, 18:00\nSujet: Re: Où acheter la Savic Suite Royal 95? Jeu 20 Oct 2016, 20:04\nSujet: Re: Où acheter la Savic Suite Royal 95? Ven 21 Oct 2016, 08:54


Kykeon (Gr. κυκεών, eus κυκάω, "meskañ") a zo un evaj a veze roet d'ar feizidi e-pad lidoù kevrinoù Eleusis. Meneget e vez aliesoc'h evel boued eget evel evaj.\nGraet e veze gant :\nheiz pe gwinizh\nbent 'blechon' pe 'glechon' (Mentha pulegium)\nUn evaj pennsaoutiñ e oa ar c'hykeon. Meur a vartezeadenn a zo bet graet diwar se :\n"pigal louedadur" (Claviceps purpurea ha Claviceps paspali)\npsilokybian kabell-touseg (Panaeolus papilionaceus)\namanita "lazh-kelien" (Amanita muscaria)\n1 En Ilias\n2 Testennoù all\nE testennoù Homeros e vez meneget Kykeon : en Ilias, kykeon a zo un evaj graet gant dour, geotennoù hag heiz da vezañ evet gant fourmaj gavr (XI, 638-641). En Odysseia, Kirke a lak mel ouzhpenn ha skuilhañ he braoù majik en evaj (X, 234). En himn da zDemeter aozet gant Homeros, an doueez a nac'h gwin ruz avat hag a gemer Kykeon graet gant dour, heiz ha ment (Mentha pulegium).\nTestennoù all[kemmañ | kemmañ ar vammenn]\nGoulakaet e oa da vezañ esmoriñ. Hermes, er c'han aozet gant Aristophanes "Peoc'h" (v. 712), a erbed se d'an haroz goude debret re a frouezh sec'h ha kraoñ gantañ. Brientinien a rae goap outañ hag a lare e oa un evaj evit kouerien.\nTheofrastos a daolenn en e Karakterioù (IV, 2–3) ur c'houer a hegas e amezeion gant e anal en ekklesia goude bezañ evet kykeon.\nAdtapet diwar « https://br.wikipedia.org/w/index.php?title=Kykeon&oldid=1768078 »\nKemmoù diwezhañ degaset d'ar bajenn-mañ d'an 5 Gwe 2017, da 09:10.